title: Kyla Ross

text: Kyla Ross (s. 24. lokakuuta 1996 Honolulu, Havaiji) on yhdysvaltalainen telinevoimistelija ja olympiavoittaja. Hän kilpaili vuoden 2012 kesäolympialaisissa Lontoossa ja oli mukana voittamassa kultaa naisten joukkuekilpailussa. Lisäksi hän osallistui permanto-, eritasonojapuu- ja puomikilpailuihin. Antwerpenin MM-kilpailuissa 2013 hän sai hopeaa neliottelussa, eritasonojapuilla ja puomilla. Hän voitti samana vuonna Yhdysvaltojen-mestaruuden eritasonojapuilla ja puomilla.


title: Kyla Ross

text: Ross saavutti Nanningin MM-kilpailuissa 2014 kultaa joukkuekilpailussa ja pronssia neliottelussa. Hän voitti samana vuonna Yhdysvaltojen-mestaruuden puomilla.


title: Syktyvkarin lentoasema

text: Syktyvkarin kansainvälinen lentoasema (, ) on Komin tasavallan pääkaupungin Syktyvkarin lentoasema Venäjällä, Euroopan koillisosassa. Lentoasema sijaitsee aivan kantakaupungissa, runsaan kilometrin päässä kaupungin keskusaukiolta itään. Noin 800 metriä lentoaseman eteläpuolelta alkaa aseman 2 500 metriä pitkä kiitotie.


title: Syktyvkarin lentoasema

text: Syktyvkarin lentoasema on Komin tasavallan päälentokenttä ja KomiAviaTrans-yhtiön kotikenttä. Lentoyhtiö Nordavia, aiemman Aeroflot-Nordin jatkaja sekä Hanti-Mansian Hanti-Mansijskista operoiva Utair-yhtiö lentävät myös kentälle, ja UTair-Express lentää sieltä tasavallan sisäisiä lentoja An-24 -kalustolla. Myös lentoyhtiö RusLine ilmoitti syksyllä 2012 aloittavansa lennot Moskovasta Syktyvkariin.


title: Syktyvkarin lentoasema

text: Syktyvkarista lennetään myös tasavallan sisäisiä helikopterilentoja syrjäkylille. Syktyvkarin lentoaseman kuten muidenkin tasavallan lentokenttien ylläpidosta vastaa Komiaviatrans.


title: Hanna Eigel

text: Hanna Eigel (s. 20. toukokuuta 1938 Wien) on itävaltalainen entinen taitoluistelija. Hän kilpaili vuoden 1956 talviolympialaisissa Cortina d'Ampezzossa ja sijoittui viidenneksi naisten yksinluistelussa.


title: Hanna Eigel

text: Eigel sai taitoluistelun maailmanmestaruuskilpailuissa pronssia (1955) ja hopeaa (1957). Hän oli Euroopan-mestari 1955 ja 1957.


title: François Pache

text: François Pache (s. 1. kesäkuuta 1932) on sveitsiläinen entinen taitoluistelija. Hän jäi miesten yksinluistelussa yhdeksänneksi talviolympialaisissa 1952 Oslossa ja 11. sijalle talviolympialaisissa 1956 Cortina d'Ampezzossa. Taitoluistelun maailmanmestaruuskilpailuissa Pache ylsi parhaimmillaan 10. sijalle (1956) ja Euroopan-mestaruuskilpailuissa kuudenneksi (1951).


title: Massinet Sorcinelli

text: Massinet Sorcinelli (27. helmikuuta 1922 São Paulo – 12. elokuuta 1971) oli brasilialainen koripalloilija. Hän kilpaili Lontoon kesäolympialaisissa 1948 ja kuului siellä pronssia saavuttaneeseen Brasilian miesten joukkueeseen. Hän saavutti joukkueineen pronssia myös Pan-Amerikan kisoissa 1951.


title: Maarianhaminan ravirata

text: Maarianhaminan ravirata sijaitsee Jomalan kunnassa noin kolme kilometriä Maarianhaminan keskustan pohjoispuolella. Se kuuluu Suomen Hippoksen rataluokituksessa niin sanottuihin kesäratoihin, jotka järjestävät kilpailuja vain touko–syyskuun välisenä aikana. Raviradan omistava Ålands Hästsportförening on perustettu vuonna 1936.


title: Maarianhaminan ravirata

text: Maarianhaminan erikoisuus on se, että siellä pelattavien totopelien järjestäjänä toimii Ruotsin totopeliyhtiö ATG ja pelaaminen tapahtuu ainoastaan kruunuilla. Lisäksi Maarianhaminan raveissa noudatetaan Ruotsin kilpailusääntöjä, jotka poikkeavat joiltakin osin suomalaisista.


title: Maarianhaminan ravirata

text: Raviradan keskialueella sijaitsee kenttä kouluratsastusta varten sekä esteratsastuksessa käytettävä rata.


title: Lenin-patsas (Seattle)

text: Seattlen Lenin-patsas (engl. Statue of Lenin) on 5 metriä korkea pronssinen patsas, joka on pystytetty Leninin kunniaksi. Lenin-patsas sijaitsee Seattlen kaupungissa Washingtonin osavaltiossa Yhdysvalloissa. Veistoksen on veistänyt bulgarialainen kuvanveistäjä Emil Venkov. Patsas valmistui vuonna 1988 ja alun perin sijaitsi Popradin kaupungissa Tšekkoslovakiassa (nykyään Slovakia). Kommunismin kaaduttua patsas poistettiin Leninin aukiolta ja vietiin varastoon, josta se sitten vuonna 1993 myytiin yhdysvaltalaiselle Lewis E. Carpenterille 13 000 dollarilla. Patsas pilkottiin kolmeen osaan ja kuljetettiin Amerikkaan. Kokonaiskustannukset olivat noin 41 000 dollaria.


title: Lenin-patsas (Seattle)

text: Patsas sijoitettiin julkiselle paikalle vasta vuonna 1995.


title: Brigitte Nganaye

text: Brigitte Nganaye (s. 28. lokakuuta 1973) on keskiafrikkalainen keskipitkän matkan juoksija. Hän kilpaili vuoden 1992 kesäolympialaisissa Barcelonassa ja putosi ensimmäisellä kierroksella sekä naisten 800 että 1 500 metrin juoksussa. Hänen henkilökohtaiset ennätysaikansa ovat 800 metrillä 2.12,43 ja 1 500 metrillä 4.33,57. 400 metrin juoksussa hänen ennätyksensä on 58,5.


title: Brigitte Nganaye

text: Nganaye oli 18-vuotiaana Barcelonan olympialaisten nuorin Keski-Afrikkaa edustanut osallistuja.


title: Ferdinand Amadi

text: Ferdinand Amadi (s. 18. syyskuuta 1970) on keskiafrikkalainen kestävyysjuoksija. Hän kilpaili vuoden 1992 kesäolympialaisissa Barcelonassa ja sijoittui miesten maratonilla 74. sijalle. Hän teki ajalla 2.35.39 henkilökohtaisen ennätyksensä.


title: Ferdinand Amadi

text: 10 000 metrin juoksumatkalla Amadin ennätys on 31.48,86, jonka hän saavutti Casablancassa 1989.


title: Ufan kansainvälinen lentoasema

text: Ufan kansainvälinen lentoasema eli lyhyesti Ufan lentoasema (, ) on eurooppalaisen miljoonakaupunki Ufain kansainvälinen lentoasema Baškortostanissa, Venäjällä. Se sijaitsee noin 22 kilometriä Ufan keskustasta etelälounaaseen, lähellä kaupungista etelään johtavaa moottoritieosuutta. Lentoaseman läheltä kulkee junanrata.


title: Ufan kansainvälinen lentoasema

text:
Kentän pääkiitotiet on varustettu kansainvälisen siviili-ilmailujärjestö ICAO:n määrittelemän liikennekategoria II:n mukaisin lähestymis- ja säämittauslaitteistoin.
Vuonna 2012 lentoaseman kautta matkusti yhteensä 1,918 miljoonaa matkustajaa.


title: Sipori

text: Sipori (s. 17. heinäkuuta 1996 Ähtäri) on vuosina 2000–2007 kilpaillut suomenhevosravuri.


title: Sipori

text: Toukokuussa 2003 ori saavutti Tukholmassa Solvallan raviradalla juostussa Elitkampenissa 1 609 metrin matkalla kilometriajan 1.19,4. Kyseessä on paras suomenhevosen milloinkaan juoksema aika. Sipori sijoittui kilpailussa toiseksi legendaarisen ruotsalaisen kylmäverisen Järvsöfaksin jälkeen. Koska kyseessä ei ole voittoaika, sitä ei Suomen ravikilpailusääntöjen mukaan hyväksytä Suomen ennätykseksi. Virallinen Suomen ennätys on Vieskerin vuonna 2002 Mikkelissä ravaama 1.19,9.


title: Sipori

text: Sipori juoksi urallaan yhteensä 80 starttia, joista voittoja kertyi 16. Hevonen saavutti useita suurkilpailuvoittoja, joista merkittävimpänä voidaan pitää Pariisissa Vincennesin raviradalla juostun Prix des Pays Nordiquesin ykkössijaa vuonna 2003. Kotimaan klassisissa ikäluokkakilpailuissa Derbyssä ja Kriteriumissa Sipori sijoittui molemmissa toiseksi. Tukholman Elitkampenin lisäksi ori saavutti kakkossijan myös Oslon Bjerkessä ravatussa Gullsprint-kilpailussa vuonna 2004.


title: Sipori

text: Kuninkuuskilpailuun Sipori osallistui neljästi, vuosina 2003, 2004, 2005 ja 2007. Lahdessa vuonna 2003 hevonen sijoittui kokonaiskilpailussa toiseksi, mutta muilla kerroilla menestystä ei tullut. Siporin ohjastuksesta vastasi oriin uran aikana useita eri kuljettajia. Suurimman osan kilpailuista ajoivat kuitenkin Esa Holopainen ja Ari Hartikainen. Hevosen valmennuksesta vastasi koko uran ajan Mika Mäkelä.


title: Luettelo Aeroflotin onnettomuuksista

text: Lentoyhtiö Aeroflotille on tapahtunut sen pitkän historian aikana lukuisia lento-onnettomuuksia. Yhteensä Aeroflot on menettänyt ainakin 627 lentokonetta onnettomuuksissa, joissa on kuollut ainakin 8 854 ihmistä. Näihin lukuihin on laskettu mukaan tässä luettelossa mainitut onnettomuudet. Useissa onnettomuuksissa kuolonuhrien määrä ei kuitenkaan ole tiedossa, joten luku on lähinnä suuntaa antava. Neuvostoliiton hajoamisen jälkeen Aeroflotin lentoturvallisuus on kuitenkin huomattavasti parantunut. Tästä on esimerkkinä Jet Airliner Crash Data Evaluation Centren vuoden 2014 turvallisimpien lentoyhtiöiden lista, jolla Aeroflot saavutti sijan 37. Taakse jäivät muun muassa Air France, American Airlines ja SAS.


title: Luettelo Aeroflotin onnettomuuksista

text: Onnettomuuksien suuri määrä johtuu osaltaan siitä, että Aeroflot oli Neuvostoliiton aikana maailman suurin lentoyhtiö. Vuonna 1967 Aeroflotin laivasto oli kooltaan samaa luokkaa kuin Yhdysvaltojen suurimpien lentoyhtiöiden laivastot yhteensä. Vuonna 1990 Aeroflotin matkustajamailimäärä oli lähes 250 miljardia, hiukan vähemmän kuin American Airlinesilla, United Airlinesilla ja Delta Air Linesilla yhteensä. Neuvostoliiton romahduksen jälkeen Aeroflot pieneni kuitenkin huomattavasti, koska entisissä neuvostotasavalloissa toimineet Aeroflotin osastot muuttuivat itsenäistyvien maiden kansallisiksi lentoyhtiöiksi.


title: Luettelo Aeroflotin onnettomuuksista

text: Toinen onnettomuuksien määrää selittävä asia on se, että Aeroflotin lentotoiminta oli länsimaisia lentoyhtiöitä huomattavasti laajempaa. Matkustajien ja rahdin lennättämisen lisäksi Aeroflot lennätti huoltokuljetuksia napa-alueilla sijaitseville tutkimusasemille, kriisi- ja sotatoimialueille, öljylautoille ja öljynporausalueille. Lisäksi Aeroflotin koneilla suoritettiin armeijan lentoja sekä pölytys- ja metsätalouslentoja. Tämän kaltaisessa lentotoiminnassa onnettomuusriskit ovat huomattavasti suuremmat.


title: Luettelo Aeroflotin onnettomuuksista

text: Aeroflotille sattuneista onnettomuuksista kaikkein tuhoisin tapahtui 10. heinäkuuta 1985 Utškudukissa. Tupolev Tu-154B-2 syöksyi maahan miehistön virheen vuoksi ja 200 ihmistä kuoli. Kyseinen onnettomuus on myös pahin nykyisen Uzbekistanin alueella sattunut lento-onnettomuus ja pahin onnettomuus, jossa osallisena on ollut Tupolev Tu-154.


title: Luettelo Aeroflotin onnettomuuksista

text: 1930-luvulla Aeroflotille sattui yksi onnettomuus.


title: Luettelo Aeroflotin onnettomuuksista

text: 1940-luvulla Aeroflot menetti 25 konetta onnettomuuksissa, joissa kuoli 223 ihmistä. Vuosikymmenen pahin onnettomuus tapahtui 14. joulukuuta 1942 Taškentissa matkustajan otettua Tupolev ANT-20bis -koneen ohjaimet haltuunsa ja suljettua autopilotin, jolloin kone syöksyi maahan. Kaikki 36 koneessa ollutta kuolivat. Kyseinen onnettomuus on neljänneksi pahin nykyisen Uzbekistanin alueella sattunut onnettomuus.


title: Luettelo Aeroflotin onnettomuuksista

text: Konetyypeittäin 1940-luvun menetykset jakautuvat seuraavasti:1950-luvulla Aeroflot menetti 37 konetta onnettomuuksissa, joissa kuoli 589 ihmistä. Vuosikymmenen pahin onnettomuus tapahtui 17. lokakuuta 1958 Kanašissa, kun Tupolev Tu-104A -kone joutui voimakkaaseen nousuvirtaukseen, nousi liian korkealle, sakkasi ja syöksyi maahan. Kaikki 80 koneessa ollutta kuolivat. Onnettomuus oli tapahtuma-aikanaan pahin nykyisen Venäjän alueella sattunut lento-onnettomuus.


title: Luettelo Aeroflotin onnettomuuksista

text: Konetyypeittäin 1950-luvun menetykset jakautuvat seuraavasti:2000-luvulla Aeroflot menetti 4 konetta onnettomuuksissa, joissa kuoli 88 ihmistä. Konetyypeittäin menetykset jakautuvat seuraavasti:2010-luvulla Aeroflotille on sattunut kaksi onnettomuutta.


title: Luettelo Aeroflotin onnettomuuksista

text:
Seuraavien onnettomuuksien ajankohta ei ole tiedossa.
Onnettomuuksien lisäksi useita Aeroflotin koneita on kaapattu. Näissä kaappauksissa on tuhoutunut ainakin viisi lentokonetta ja kuollut ainakin 115 ihmistä. Kaappauksissa on tuhoutunut lentokoneita seuraavasti:


title: JKMM Arkkitehdit

text: JKMM Arkkitehdit Oy on suomalainen, vuonna 1998 perustettu arkkitehtitoimisto. Sen perustivat arkkitehdit Asmo Jaaksi, Teemu Kurkela, Samuli Miettinen ja Juha Mäki-Jyllilä. Kahdeksantoista vuoden aikana toimisto on kasvanut ja työllistää lähes 100 työntekijää (joulukuu 2018).


title: JKMM Arkkitehdit

text: JKMM Arkkitehdit toimii arkkitehtuurin eri alueilla kaupunkisuunnittelusta rakennus- ja sisustussuunnitteluun.


title: JKMM Arkkitehdit

text: JKMM Arkkitehtien suunnittelufilosofia nojaa pohjoismaisiin arvoihin ja moderniin estetiikkaan. Vuoden 2018 loppupuolella käynnissä olevia suunnittelutöitä ovat muun muassa Taideyliopiston uusi kampus Sörnäisiin, Tanssin talo Helsingin Ruoholahteen, jalkapallostadion Tampereen Tammelaan ja Keski-Suomen keskussairaala Jyväskylään. Viimeisimpiä valmistuneita töitä ovat Amos Rex taidemuseo Helsingin Lasipalatsiin, Helsingin yliopiston uusi Tiedekulma, Kalasataman koulu ja päiväkoti Helsingin Kalasatamassa, Lahden matkakeskus Lahdessa, OP Pohjolan toimistokampus Vallilassa sekä Seinäjoen kaupunginkirjasto. Valmistunutta asuntoarkkitehtuuria edustavat muun muassa asunto-osakeyhtiö Bysa&Sandis Helsingin Jätkäsaaressa, Jyväskylän asuntomessuille 2014 valmistunut tornitalo Maailmanpylväs Jyväsjärven rannassa sekä vuonna 2016 valmistuneet asunto-osakeyhtiöt Oy Berliinin- ja Lontoonpihat Helsingin Arabianrannassa.


title: JKMM Arkkitehdit

text: JKMM Arkkitehdit on 2000-luvun menestynein suomalainen toimisto arkkitehtuurikilpailuissa. Toimistolle on myönnetty useita tunnustuksia työstään kuten Rakennustaiteen valtionpalkinto 2007, Vuoden Teräsrakennepalkinto 2007 ja 2015, Vuoden Lasirakennepalkinto 2007 ja 2016, Vuoden Betonirakennepalkinto 2007 ja 2012, Chicago Athenaeum International Award for Architecture 2006 sekä Pietilä-palkinto 2006. JKMM Arkkitehdit oli ehdolla vuoden 2014, 2015 ja 2018 Arkkitehtuurin Finlandia -palkinnon saajaksi kohteillaan Seinäjoen kirjasto (2014), OP Vallilan pääkonttori (2015) ja Amos Rex sekä Tiedekulma (molemmat 2018). JKMM Arkkitehdit saivat vuonna 2017 Arkkitehtuurin Finlandia -palkinnon työstään Harald Herlin oppimiskeskuksen sisustuksen kanssa.


title: JKMM Arkkitehdit

text: Yritys perustettiin 24. kesäkuuta 1998 ja se toimi nimellä Arkkitehtitoimisto JKMM Oy 30. kesäkuuta 2015 saakka, jolloin sen toiminta loppui ja se jakautui kahdeksi yritykseksi: JKMM Arkkitehdit Oy, joka tarjoaa arkkitehtipalveluja ja JKMM Sijoitus Oy, joka tarjoaa muualla luokittelemattomia rahoituspalveluja (pl. vakuutus- ja eläkevakuutustoiminta).


title: Makeisteollisuus

text: Makeisteollisuus on yksi elintarviketeollisuuden osa-alue. Makeisteollisuus on todettu menestyksekkääksi varsinkin lukuisten talouskriisien aikana, esimerkiksi vuoden 2008 talouskriisin aikana etenkin aikuiset alkoivat ostamaan entistä enemmän karkkia ja suklaata. Suuresta menestyksestä huolimatta makeisteollisuuden kannattavuus on ollut 2010-luvulla vaakalaudalla uusien veromuutosten takia.Veromuutos on aiheuttanut lopulta sen että makeisteollisuus on uhannut henkilöstövähennyksillä.


title: Makeisteollisuus

text: Suomen posti juhlisti makeisteollisuuden sataa vuotta postimerkillä, jossa esiintyivät Kiss-Kiss -karamellikääreestä tutut kissanpennut.


title: Rumbulan joukkomurha

text: Rumbulan joukkomurha oli kaksi peräkkäistä natsien suorittamaa joukkomurhaa (30. marraskuuta ja 8. joulukuuta 1941) Rumbulan metsässä lähellä Riikaa Latviassa. Niissä surmattiin 25 000 Baltian juutalaista. Uhrien määrä on toiseksi suurin siihenastisista natsien joukkosurmista Ukrainan Babyn Jarin jälkeen.


title: Rumbulan joukkomurha

text: Suurin osa uhreista oli latvianjuutalaisia, jotka tuotiin Riian ghetosta. Noin tuhat uhreista oli Saksasta tuotuja juutalaisia. Murhat toteutti Einsatzgruppe A johtajanaan SS-poliisijohtaja Friedrich Jeckeln. Apureina heillä oli latvialaisen aktivistiryhmän jäseniä.


title: Rumbulan joukkomurha

text: Vuonna 1979 latvialainen Viktors Arājs tuomittiin Hampurissa (Landgericht Hamburg) 13 000 ihmisen joukkomurhan johtamisesta Rumbulassa 8. joulukuuta 1941 elinkautiseen vankeuteen.


title: Adda

text: Adda on joki Pohjois-Italiassa. Se saa alkunsa Italian ja Sveitsin raja-alueelta Reettisiltä Alpeilta. Joen pituus on 313 kilometriä. Addan alkulähde on Livignon itäpuolella noin 2 230 metrin korkeudessa.


title: Adda

text: Adda laskee Valtellinan laakson halki Comojärveen, josta se virtaa Lombardian tasangon halki Pojokeen Milanon kaakkoispuolella Cremonassa. Merkittävimpiä kaupunkeja joen varrella ovat Bormio, Tirano, Morbegno, Sondrio, Lecco ja Lodi.


title: Alattion lentoasema

text: Alattion lentoasema () on Avinorin omistama ja hallinnoima lentoasema Finnmarkin Alattiossa Elvebakkenin taajamassa Norjassa.


title: Alattion lentoasema

text: Lentoasema avattiin 3. toukokuuta 1963, kuten Kirkkoniemen lentoasema (Høybuktmoen) ja Lemmijoen lentoasema (Banak). Alun perin lentoasemaa palveli SAS Convair CV-440 -lentokoneillaan, mutta vuonna 1969 Douglas DC-9 -lentokone alkoi liikennöidä Alattion, Lemmijoen ja Kirkkoniemen välillä.


title: Alattion lentoasema

text: Nykyään lentoasemaa palvelevat kolme lentoyhtiötä; SAS, Widerøe ja Norwegian. Nykyinen terminaalirakennus avattiin 25. elokuuta 2009.


title: Alattion lentoasema

text: Lentoasema palveli 344 775 matkustajaa vuonna 2011, yli 40 000 matkustajaa enemmän kuin vuonna 2004, jolloin luku oli 303 828 matkustajaa. Alattion lentoasema on siten matkustajamäärältään Finnmarkin läänin suurin ja Norjan 15. suurin lentoasema. Lentoasemalla on yksi 2 057 metriä pitkä asfaltoitu kiitotie. Lentoasemalle on liikenneyhteydet sekä lentokenttä- ja muilla busseilla ja takseilla.


title: Love and Pain and the Whole Damn Thing

text: Love and Pain and the Whole Damn Thing on vuonna 1973 ensi-iltansa saanut Alan J. Pakulan ohjaama ja tuottama yhdysvaltalainen draamaelokuva, joka sisältää komediallisia piirteitä. Draaman pääosissa ovat Maggie Smith ja Timothy Bottoms. Elokuva kertoo lääkärinpojasta Walterista (Bottoms), joka Espanjan maaseudulla rakastuu paljon vanhempaan Lila-nimiseen naiseen (Smith).


title: Love and Pain and the Whole Damn Thing

text: Elokuvan käsikirjoituksen oli laatinut Alvin Sargent. Elokuva kuvattiin Madridissa vuonna 1971. "Love and Pain and the Whole Damn Thing" sai ensi-iltansa New Yorkissa 19. huhtikuuta vuonna 1973. Columbia Pictures toimi elokuvan levittäjänä. "Love and Pain and the Whole Damn Thing" julkaistiin DVD:lle 8. syyskuuta vuonna 2009 ja 1. tammikuuta vuonna 2013.


title: Lodi (Kalifornia)

text: Lodi [loʊdaɪ] on kaupunki San Joaquin Countyn piirikunnassa Kaliforniassa, Yhdysvalloissa. Lodissa oli 62 134 asukasta vuonna 2010. Lodi tunnetaan erityisesti "Zinfandel"-viinin tuotannon keskuksena.


title: Lodi (Kalifornia)

text: Lodin nimi oli vuoteen 1874 asti "Mokelumne", kunnes kaupunkilaiset vaihtoivat vaikean ja sekaannuksia aiheuttavan intiaaninimen helpompaan. Lodi-nimen alkuperästä ei ole virallista tietoa, mutta se tulee luultavimmin joko Italian Lodista, missä kahden kaupungissa asuneen veljeksen ihailema Napoleon Bonaparte saavutti ensimmäisen voittonsa vuonna 1796, tai Illinois'n Lodista, josta kaksi kaupungin perhettä oli kotoisin.


title: Lodi (Kalifornia)

text: Lodista on olemassa oma rock-tyylinen musiikkikappaleensa, sen on tehnyt Kaliforniassa syntynyt John Fogerty.


title: Parempi myöhään (elokuva)

text: Parempi myöhään (myös Parasta aikaa elämässä; ) on Bryan Forbesin ohjaama brittiläinen komediaelokuva vuodelta 1983. Elokuvan rooleissa nähdään David Niven, Art Carney, Maggie Smith ja Kimberley Partridge.


title: Parempi myöhään (elokuva)

text: "Parempi myöhään" kuvattiin Technicolor-menetelmällä Ranskan Nizzassa. Golden Harvest Company ja Warner Brothers toimivat elokuvan tuotantoyhtiöinä. Ohjaaja Forbes tarjosi Charley Dunbarin roolia alun perin William Holdenille, joka kieltäytyi roolista pienen palkkion takia. 73-vuotias David Niven kuoli kolme kuukautta myöhemmin elokuvan ensi-illan jälkeen.


title: Parempi myöhään (elokuva)

text: "Parempi myöhään" sai ensi-iltansa Yhdysvalloissa 15. huhtikuuta vuonna 1983.


title: Armando Umberto Gianni

text: Armando Umberto Gianni (s. 23. syyskuuta 1939 Gragnola) on Keski-Afrikan tasavallassa toimiva italialaissyntyinen roomalaiskatolinen piispa. Hänet vihittiin kapusiinien papiksi 21. syyskuuta 1963 ja nimitettiin Bouarin hiippakunnan johtoon 27. helmikuuta 1978. Piispaksi vihkiminen seurasi 19. marraskuuta. Pääkonsekraattorina toimi Joachim N'Dayen, jota avustivat Alphonse-Célestin-Basile Baud ja Samuel-Louis-Marie-Antoine Gaumain.


title: Bouarin roomalaiskatolinen hiippakunta

text: Bouarin roomalaiskatolinen hiippakunta () on Keski-Afrikan tasavallassa 45 000 km² alueen kattava roomalaiskatolinen hiippakunta. Se irrotettiin 27. helmikuuta 1978 Berbératin hiippakunnasta erilliseksi hallintoalueekseen. Samana päivänä sen piispaksi nimitettiin italialainen kapusiini Armando Umberto Gianni. Vuonna 2006 hiippakunnan alueella asuneista ihmisistä 14,8 % oli katolilaisia.


title: Bouarin roomalaiskatolinen hiippakunta

text: Bouarin hiippakunnan pääkirkko on Bouarin Cathédrale Saint Joseph.


title: Bieljärvi

text: Bieljärvi (, ) on Sveitsissä Juravuoriston juurella sijaitseva järvi. Järvi on laskenut Zihlin (, ) kautta Aareen, mutta vesistöjärjestelyissä Aare on ohjattu kulkemaan Bieljärven kautta ja lasku-uoma on nyt Nidau-Büren-kanava.


title: Bieljärvi

text: Suurin kaupunki järven rannalla on Biel/Bienne.


title: Marie-Joëlle Conjungo

text: Marie-Joëlle Conjungo (s. 14. heinäkuuta 1975 Bangui) on keskiafrikkalainen entinen yleisurheilija. Hän kilpaili naisten 100 metrin aitajuoksussa vuoden 2000 kesäolympialaisissa Sydneyssä ja vuoden 2004 kesäolympialaisissa Ateenassa, mutta putosi molemmilla kerroilla ensimmäisellä kierroksella. Hänen henkilökohtainen ennätyksensä lajissa on 13,51 (2003). Yleisurheilun Afrikan-mestaruuskilpailuissa 2000 Conjungo sai 100 metrin aitajuoksussa pronssimitalin.


title: Marie-Joëlle Conjungo

text: Conjungo on olympiaurheilija Mickaël Conjungon sisko.


title: Groovers’ Paradise

text: Groovers’ Paradise on Kari Peitsamon Skootterin albumi vuodelta 1990. Albumin kaikki kappaleet ovat Kari Peitsamon säveltämiä, sanoittamia ja sovittamia.


title: Plays Wigwam

text: Plays Wigwam on Kari Peitsamon Skootterin albumi vuodelta 1991. Albumin kappaleet ovat cover-versioita Wigwam-yhtyeen kappaleista, pääasiassa yhtyeen kolmelta ensimmäiseltä albumilta.


title: Sergeant Rocker Rides Again

text: Sergeant Rocker Rides Again on Kari Peitsamon Skootterin albumi vuodelta 1991. Albumin kaikki kappaleet ovat Kari Peitsamon säveltämiä, sanoittamia ja sovittamia.


title: Ensio Kivikoski

text: Ernst Ensio Kivikoski (29. syyskuuta 1891 Viipuri – 22. marraskuuta 1973 Helsinki) oli suomalainen matemaatikko. Hän oli Turun yliopiston dosentti 1923–1928, Helsingin kauppakorkeakoulun talousmatematiikan professori 1928–1958 ja Helsingin yliopiston geometrian dosentti 1932–1955. Hän julkaisi tutkimuksia geometriasta ja kauppamatematiikasta.


title: How I Won the War

text: How I Won the War on Kari Peitsamon albumi vuodelta 1994.


title: Before They Make Me Run

text: Before They Make Me Run on Kari Peitsamon albumi vuodelta 1995. Yhdeksästä albumin raidasta nauhoitetut demot julkaistiin vuonna 2011 kokoelmalla Se on vain rokkia.


title: Lähetyssaarnaaja (elokuva)

text: Lähetyssaarnaaja () on Richard Loncrainen ohjaama brittiläinen komediaelokuva vuodelta 1982. "Lähetyssaarnaajan" tuotti ja käsikirjoitti Michael Palin, joka myös näyttelee pääosaa. Muissa pääosissa ovat Maggie Smith, Trevor Howard ja Denholm Elliott.


title: Lähetyssaarnaaja (elokuva)

text:
Pastori Charles Fortescue (Michael Palin) palaa Lontooseen kymmenen Afrikassa vietetyn saarnavuoden jälkeen. Piispalla (Denholm Elliott) on hänelle uusi tehtävä; käännyttää Lontoon ilotyttöjä hyveen tielle. Pastori yrittää kieltäytyä tarjouksesta sen vaarat aavistaen, mutta kun hänen oma morsiamensakin pitää sitä vain lähetystyönä muiden joukossa, ovat tekosyyt vähissä.
"Lähetyssaarnaaja" kuvattiin Englannin Hampshiren Highcleressä, Lontoossa, Wiltshiressä, Surreyn Sheppertonin studioilla, Skotlannissa ja Keniassa.


title: Lähetyssaarnaaja (elokuva)

text: "Lähetyssaarnaaja" sai ensi-iltansa Yhdysvalloissa 2. marraskuuta vuonna 1982. Avausviikonloppunaan elokuva tuotti 1 864 852 dollaria. "Lähetyssaarnaaja" tuotti kokonaisuudessaan 7 241 180 dollaria.


title: Lähetyssaarnaaja (elokuva)

text: "Lähetyssaarnaaja" pääsi teatterilevitykseen Australiassa 21. tammikuuta 1983, Irlannissa 22. heinäkuuta 1983, Ruotsissa 11. marraskuuta 1983, Suomessa 21. syyskuuta 1984 ja Länsi-Saksassa 15. maaliskuuta 1985. Columbia Pictures toimi elokuvan levittjänä Yhdysvalloissa ja HandMade Films Isossa-Britanniassa.


title: Lähetyssaarnaaja (elokuva)

text: Metro-Goldwyn-Mayer julkaisi "Lähetyssaarnaajan" DVD:lle 1. huhtikuuta vuonna 2003 ja Image Entertainment julkaisi elokuvan DVD:lle 17. toukokuuta vuonna 2011.


title: Paraseenit

text: Paraseenit (Parazenidae) on pietarinkaloihin kuuluva heimo. Heimon lajeja tavataan Atlantista, Intian valtamerestä ja Tyynestämerestä.


title: Paraseenit

text: Paraseenien heimoon kuuluu 3 sukua ja 4 lajia. Lajit ovat paraseeni ("Parazen pacificus"), rusopietarinkala ("Cyttopsis rosea"), "C. cypho" ja "Stethopristes eos". Aikaisemmin paraseeneihin luettiin kuuluvaksi ainoastaan paraseeni ja "Cyttopsis"- ja "Stethopristes"- sukujen lajit luettiin pietarinkalojen heimoon ("Zeidae"). Paraseenilajit ovat ovat korkearuumiisia j alitteitä kaloja, jotka saavuttavat suurimmillaan noin 30 cm:n pituuden. Tyypillisiä piirteitä ovat kaksi selkäevää, 2 kylkiviivaa, jotka yhtyvät toisen selkäevän jälkeen, suuret silmät, hieman alaleukaa pidempi yläleuka ja haarautunut pyrstöevä. Väritykseltään paraseenilajit ovat punertavia tai hopeanharmaita.


Good Vibrations – the 20th Anniversary Album on Kari Peitsamon albumi vuodelta 1997.


Peace, Love & Understanding – the Xmas Album on Kari Peitsamon joulualbumi vuodelta 1997. Albumilla Peitsamo käyttää poikkeuksellisesti sekvensseriä ja rumpukonetta. Muita muusikoita ei Peitsamon lisäksi albumilla esiinny.


title: Thuninjärvi

text: Thuninjärvi () on Keski-Sveitsissä, Bernin kantonissa sijaitseva järvi. Aare laskee järven kautta.


title: Thuninjärvi

text: Suurimmat kaupungit järven rannalla ovat Thun, Spiez ja Interlaken. BLS-liikenneyhtiöllä on järvellä on reittiliikennettä.


title: Nick Cassidy

text: Nick Cassidy (s. 19. elokuuta, 1994 Auckland) on uusiseelantilainen moottoriurheilija. Hän aloitti karting-uransa kuusi vuotiaana. Vuonna 2008 Cassidy voitti Formula First talvisarjan mestaruuden ja sijoittui vuoden 2008-09 Uuden-Seelannin Formula First -sarjassa toiseksi. Vuonna 2009-10 Cassidy sijoittui Uuden-Seelannin Formula Ford -sarjassa toiseksi voittaen kahdeksan kilpailua kauden aikana. Vuonna 2010 hän ajoi kolme kilpailua Australian Formula Ford -sarjassa sijoittuen kerran palkintokorokkeelle. Vuonna 2011 Cassidy kilpaili Toyota Racing Series -sarjassa sijoittuen loppupisteissä toiseksi häviten sarjan mestaruuden maan miehelle Mitch Evansille. Samana vuonna hän ajoi yksittäisiä kilpailuja. Formula Abarth, ADAC Formel Masters ja V8 Supercars -sarjoissa.


title: Nick Cassidy

text: Vuonna 2012 Cassidy jatkoi Toyota Racing Series -sarjassa voittaen sarjan mestaruuden. Samana vuonna hän voitti Uuden Seelannin Grand Prix kilpailun. Vuonna 2013 Cassidy voitti jälleen Toyota Racing -sarjan mestaruuden. Samana vuonna hän ajoi yksittäisiä kilpailuja Eurocup Formula Renault ja Euroopan Formula 3 -sarjoissa. Vuonna 2014 Cassidy kilpaili täyden kauden FR Eurocup -sarjassa suomalaisen Koiranen GP:n tallin kuljettajana. Hän saavutti 20 pistettä kauden aikana sijoittuen sarjan 18:ksi. Vuoden lopussa Cassidy kilpaili arvostetussa Macaon Grand Prix'ssa sijoittuen kilpailussa kolmanneksi.


title: Nick Cassidy

text: Vuonna 2015 Cassidy siirtyi Japanin Formula 3 -sarjaan ja voitti sarjan mestaruuden. Samana vuonna hän ajoi kuusi kilpailua Euroopan F3 -sarjassa saavuttaen kaksi palkintosijaa.


title: Wirimai Juwawo

text: Wirimai Juwawo (s. 7. marraskuuta 1980 Rusape, Manicaland) on zimbabwelainen kestävyysjuoksija. Hän kilpaili vuoden 2012 kesäolympialaisissa Lontoossa ja jäi miesten maratonissa 15. sijalle. Juwawon ennätysaika maratonissa on 2:12:38 (Danzhou, 2010) ja puolimaratonissa 1:01:38 (Port Elizabeth, 2009).


title: Huippuvuorten lentoasema

text: Huippuvuorten lentoasema () on Avinorin omistama ja hallinnoima lentoasema Huippuvuorten Longyearbyenissä Norjassa.


title: Huippuvuorten lentoasema

text: Kiitotien rakennus alkoi vuonna 1973, ja ensimmäinen lentokone rullasi lentokentälle 14. syyskuuta 1974. Kone oli Braathens SAFE:n Fokker F-28. Huippuvuorten lentoasema avattiin virallisesti 2. syyskuuta 1975. Syksyllä 2005 Avinor päätti, että lentoasemalle rakennetaan uusi terminaali. Terminaali avattiin 10. joulukuuta 2007. Lentoasemalla on nykyään status maailman pohjoisimpana lentoasemana, jolla on säännöllistä liikennettä; sillä on päivittäisiä SASin lentoja Osloon ja Tromssaan, ja lisäksi kaivoslentoja Ny-Ålesundiin ja Sveaan. Vuonna 2008 oli lentoaseman matkustajamäärä 138 934 matkustajaa, 7,4 % lisääntymisellä verraten edelliseen vuoteen.


title: Kari Peitsamo 1977–1981

text: Kari Peitsamo 1977–1981 on Kari Peitsamon kokoelmalevy vuodelta 1981.


title: Kari Peitsamo 1977–1981

text: A-puoli


title: Roberto Mandje

text: Roberto Caraciolo Mandje (s. 7. maaliskuuta 1982) on päiväntasaajanguinealainen keskipitkän matkan juoksija. Hän kilpaili vuoden 2004 kesäolympialaisissa miesten 1 500 metrin juoksussa. Hän kuitenkin putosi ensimmäisellä kierroksella jäätyään eränsä kahdenneksitoista ajalla 4.03,37. Hänen henkilökohtainen ennätyksensä 1 500 metrissä on 4.00,33 (Ninove, 2007).


title: Şevki Koru

text: Şevki Koru (1. huhtikuuta 1913 – 27. syyskuuta 2003) oli turkkilainen kestävyysjuoksija. Hän kilpaili vuoden 1948 kesäolympialaisissa Lontoossa ja jäi miesten maratonissa 20. sijalle ajalla 2:51:07.0. Hänen henkilökohtainen ennätysaikansa maratonissa on 2:37:50 (1947).


title: Pahat pojat ovat jälleen täällä

text: Pahat pojat ovat jälleen täällä on Kari Peitsamo Road Hogsin neljäs albumi, joka julkaistiin 22. maaliskuuta 2013. Albumi sisältää 16 uutta kappaletta, sekä uuden version aiemmin No Mercy -albumilla akustisena julkaistusta kappaleesta "Peer Günt ei saa lopettaa".Kaikki sävellykset, sanoitukset ja sovitukset Kari Peitsamo, paitsi kappaleet 5 ja 6 sävellykset Esa Palosaari


title: John Systad

text: John Systad (14. syyskuuta 1912 Bergen – 16. syyskuuta 1998 Göteborg) oli norjalainen kestävyysjuoksija.


title: John Systad

text: Vuoden 1948 kesäolympialaisissa Lontoossa Systad sijoittui miesten maratonissa kahdeksanneksi ajalla 2.38.41,0. Hän kilpaili myös kesäolympialaisissa 1952 Helsingissä ja jäi maratonissa 34. sijalle ajalla 2.41.29,8. Systadin henkilökohtainen ennätys maratonissa on hänen vuonna 1956 saavuttamansa aika 2.32.16.


title: Krasimir Anev

text: Krasimir Anev (s. 16. kesäkuuta 1987, Samokov) on bulgarialainen ampumahiihtäjä.


title: Krasimir Anev

text: Anev sijoittui Nové Měston MM-kilpailuissa 2013 sprintissä 11:nneksi. Oslon MM-kilpailuissa 2016 hän oli normaalimatkalla kahdestoista. Hochfilzenin MM-kilpailuissa 2017 hän sijoittui sprintissä kuudenneksi, takaa-ajossa seitsemänneksi ja yhteislähdössä 12:nneksi.


title: Krasimir Anev

text: Maailmancupissa Anev sijoittui kymmenen parhaan joukkoon ensimmäisen kerran oltuaan kahdeksas normaalimatkalla kauden 2012–2013 avauskilpailussa, joka pidettiin Östersundin kaupungissa Ruotsissa. Parhaimmillaan hän on ollut neljäs Oberhofin yhteislähtökilpailussa kaudella 2014–2015. Maailmancupin ja maailmanmestaruuskilpailujen lisäksi hän on edustanut Bulgariaa olympialaisissa 2010 Vancouverissa, 2014 Sotšissa ja 2018 Pyeongchangissa.


title: Krasimir Anev

text: EM-kilpailujen nuorten sarjassa Anev sai kultaa normaalimatkalla ja hopeaa takaa-ajossa Banskossa 2007 sekä hopeaa normaalimatkalla ja pronssia takaa-ajossa Nové Městossa 2008. Aikuisten sarjassa hän sai hopeaa takaa-ajossa ja pronssia normaalimatkalla Ridnaunissa 2011, pronssia normaalimatkalla Banskossa 2013, hopeaa takaa-ajossa Otepäässä 2015, hopeaa normaalimatkalla ja pronssia sprintissä Duszniki-Zdrój'ssa 2017 sekä hopeaa takaa-ajossa ja pronssia sprintissä Ridnaunissa 2018. Rulla-ampumahiihdon MM-kilpailuissa hän voitti nuorten maailmanmestaruuden sprintissä ja takaa-ajossa Otepäässä 2007 sekä sai takaa-ajossa pronssia Haute Mauriennessa 2008. Miesten sarjassa hän saavutti takaa-ajossa pronssia Nové Městossa 2011, Tjumenissa 2014 ja Tšaikovskissa 2017.


title: Magdalon Monsen

text: Johannes Magdalon Monsen (19. huhtikuuta 1910 Bergen – 4. syyskuuta 1953 Bergen) oli norjalainen jalkapalloilija. Hän kilpaili vuoden 1936 kesäolympialaisissa Berliinissä, jossa hän kuului pronssia saaneeseen Norjan miesten joukkueeseen.


title: Winand Osiński

text: Winand Osiński (22. elokuuta 1913 Gladbeck – 11. huhtikuuta 2006) oli puolalainen kestävyysjuoksija. Hän kilpaili vuoden 1952 kesäolympialaisissa Helsingissä ja jäi miesten maratonjuoksussa 47. sijalle ajalla 2.54.38,2. Osińskin henkilökohtainen ennätys siinä oli 2.43.06 (1951).


title: Novosibirskin kansainvälinen lentoasema

text: Novosibirskin kansainvälinen lentoasema eli Tolmatšjovon lentoasema (, ) on Venäjän 3. suurimman kaupungin, miljoonakaupunki Novosibirskin kansainvälinen lentoasema.


title: Novosibirskin kansainvälinen lentoasema

text: Kentällä on kaksi 3,6 kilometrin kiitotietä, joista yksi on luokiteltu kansainvälisen siviili-ilmailujärjestö ICAO:n I kategoriaan ja toinen korkeampaan II kategoriaan.


title: Novosibirskin kansainvälinen lentoasema

text: Lentoasema sijaitsee runsaan 20 tuhannen asukkaan Obin kaupungissa Novosibirskin länsipuolella. Matkaa Novosibirskin kantakaupungista on noin 19 kilometriä. Lentoasemalle liikennöidään sekä lentokenttäbusseilla (pikavuoro 111E; linja-auto 112), paikallisjunalla (lentoaseman asema "Aeroflot" ja kantakaupungin "Novosibirsk-Glavnyi"), linjatakseilla (1122) että johdinautolinjalla (401).


title: Novosibirskin kansainvälinen lentoasema

text: Lentokenttä aloitti toimintansa vuonna 1957. Vuonna 1972 kentän vuosittainen matkustajamäärä ylitti ensimmäistä kertaa miljoonan.


title: Novosibirskin kansainvälinen lentoasema

text: Neuvostoliiton hajottua vuoteen 1992 saakka kentästä vastannut ilmailualan valtionyhtiö jaettiin kolmeen erilliseen osaan: Tolmatšjovon lentoasemaan, Länsi-Siperian ilmailunavigointiin ja Siperian lentoliikenteeseen (Siberian Airlines, S7-lentoyhtiön edeltäjä) keskittyviksi valtionyhtiöiksi. Syyskuussa 1992 Tolmatšjovon lentoasema luokiteltiin kansainväliseksi lentoasemaksi. 1995 lentoasemasta muodostettiin osakeyhtiö Tolmatšjovon lentoasema. Yhtiön osake-enemmistö (51 % osuus) säilyi valtiolla.


title: Novosibirskin kansainvälinen lentoasema

text: Lentoasemaa on modernisoitu laajalti 2000-luvulla muun muassa terminaaleja uusimalla. Vuonna 2007 hyväksyttiin kokonaissuunnitelma lentoaseman jatkokehitykselle vuoteen 2026 saakka. Toisen pääkiitotien luokitus kohosi ICAO:n II-kategoriaan vuonna 2010. Lentoaseman osake-enemmistö yksityistettiin vuonna 2011.


title: Novosibirskin kansainvälinen lentoasema

text: Vuonna 2012 lentoaseman kautta matkusti yhteensä 3,267 miljoonaa matkustajaa, jolla matkustajamäärällä kenttä pääsi Venäjän kymmenen vilkkaimman lentoaseman joukkoon. Matkustajista 1,251 miljoonaa oli kansainvälisen liikenteen ja 2,016 miljoonaa kotimaan liikenteen matkustajia. Edellisvuoteen verrattuna ulkomaanliikenteen matkustajamäärä kasvoi (+25,9 %) ja kotimaanliikenteen pieneni (-13,7 %). Vuonna 2012 kentältä lähti kaikkiaan 18 535 lentoa.


title: Novosibirskin kansainvälinen lentoasema

text: Alla oleva grafiikka kuvaa matkustajamäärän kehitystä vuosina 2003-2012:


title: Yleisluistelun Suomen-mestaruuskilpailut 1905

text: Suomen luistelumestaruudesta kilpailtiin Helsingissä 28.-29. tammikuuta 1905. Vain miehet kilpailivat. Mestaruuteen vaadittiin kaksi matkavoittoa kolmesta mahdollisesta. Johan Wikander onnistui tässä ja pudotti kuusi vuotta mestaruutta pitäneen Wathénin mestaruuspallilta. Ensimmäisenä päivänä luisteltiin 1 500 metrin matka ja seuraavana päivänä ensiksi 500 ja sitten 5 000 metriä.


text: Parhaat tulokset.


Blitzkrieg Boogie – Highway 61 Revisited on Retkibanaanin vuonna 2000 julkaistu albumi, jolla vierailee Kari Peitsamo.
Kaikki albumin kappaleet ovat Peitsamon säveltämiä ja sanoittamia, lukuun ottamatta "Jaana S." -kappaletta. "Jaana S." on käännöskappale, johon Peitsamo on tehnyt suomenkielisen tekstin. Alkuperäinen kappale on Larry Williamsin "Bony Moronie". Kaikki sovitukset ovat Retkibanaanin. Ainoastaan "Ämy 25 v." on aiemmin levyttämätön kappale.


title: Blitzkrieg Boogie – Highway 61 Revisited

text: Vuonna 2014 julkaistussa haastattelussa Peitsamo kommentoi levyä seuraavasti:


title: Bell Aircraft Corporation

text: Bell Aircraft Corporation oli yhdysvaltalainen lentokonevalmistaja. Yhtiö valmisti toisen maailmansodan aikana useita hävittäjälentokoneita, mutta eniten julkisuutta se sai ensimmäisen yliäänikoneen Bell X-1:n sekä siviili- ja sotilashelikopterien suunnittelijana ja valmistajana. Bell myös kehitti RCS-järjestelmän Mercury avaruusaluksiin, North American X-15:n ja Bell Rocket Belt -rakettivyön. Textron osti yrityksen vuonna 1960, ja se on nykyisin nimeltään Bell Helicopter.


title: Bell Aircraft Corporation

text: Larry Bell näki elämänsä ensimmäisen lentokoneen teini-ikäisenä lentonäytöksessä, mistä alkoi koko elämän kestänyt kiinnostus ilmailuun. Bell lopetti opiskelun vuonna 1912 seuratakseen veljeään nopeasti kasvavaan Glenn L. Martin Companyn lentokonetehtaaseen, jossa hänestä tuli myymäläpäällikkö vuonna 1914. 1920-luvulla Bell toimi nyttemmin Clevelandiin siirretyn Glenn L. Martin Companyn varapuheenjohtajana. Hän uskoi ansaitsevansa omistajuusosuuden yrityksestä ja vaati osuutta Martinista loppuvuodesta 1924. Glenn Martin vastusti, joten Bell erosi.


title: Bell Aircraft Corporation

text:
Bell vietti usita vuosia lentokoneteollisuuden ulkopuolella, mutta vuonna 1928 majuri Reuben H. Fleet Consolidated Aircraftistä palkkasi hänet Buffalossa, New Yorkin osavaltioon, jossa hänelle taattiin osuus yhtiöstä. Lopulta Bellistä tuli yhtiön päämanageri, yritystoiminta kukoisti, mutta hän silti halusi johtaa omaa yritystä. Hän tiesi kuitenkin, ettei voisi kilpailla Consolidatedin tai Curtiss-Wrightin kanssa, jotka kumpikin olivat olivat suuria lentokonevalmistajia Buffalossa. Vuonna 1935 Consolidated siirrettiin San Diegoon, mutta Bell jäi Buffaloon perustaakseen Bell Aircraft Companyn. 10. heinäkuuta 1935 hän perusti yrityksen päämajan Consolidatedin entisiin tiloihin 2050 Elmwood Avenuelle Buffaloon.
Bell oli kolmas näissä tiloissa toiminut suuri lentokovalmistaja. Tehdashalli oli alkujaan rakennettu vuonna 1916 Curtiss Aeroplane & Motor Companylle ja toisen maailmansodan aikana sitä pidettiin maailman suurimpana lentokonetehtaana.


title: Bell Aircraft Corporation

text:
Bellin ensimmäinen sotilassopimus oli YFM-1 Airacuda, epätavallinen työntömoottorillinen pommikoneentuhoaja Allisonin moottoreilla. Koneessa oli ajalleen ennennäkemätöntä teknologiaa, mutta se osoittautui epäonnistuneeksi loputtomien vikojensa vuoksi. USAAC valmisti 13 Airacudaa ja käytti niitä osittain operatiivisesti vuosina 1938–1940. Koneet romutettiin 1942.
Seuraavana vuonna Bell onnistui hyvin yksipaikkaisen P-39 Airacobra -hävittäjän suunnittelussa, ja konetyyppiä tuotettiin 9 588 yksilöä. Käyttämällä hyväkseen kokemustaan Allison-moottoreista Bell sijoitti P-39 moottorin keskelle konetta ohjaamon taakse. Moottori pyöritti kolmilapaista potkuria pitkän akselin välityksellä. Koska moottori ei vienyt tilaa koneen eturungosta, voitiin kyseiseen tilaan asentaa kolmipyörälaskuteline ja voimakas 37 millimetrin potkurinnavan läpi ampuva konetykki. Ongelmat turboahtimen kanssa johtivat yksinopeuksisen mekaanisen ahtimen käyttöön, mikä oli vakiovaruste kaikissa muissa Allison-moottoria käyttävissä koneissa, P-38 Lightningia lukuun ottamatta.


title: Brandskogin vene

text: Brandskogs vene on yksi Ruotsin suurimmista ja merkittävimmistä kalliopiirroshahmoista. Se on raaputettu idän puoleiselle sivulle kalliota paikalla, joka sijaitsee noin kilometrin päässä koilliseen Boglösan kirkosta Enköpingin lounaispuolella Uplannin maakunnassa.


title: Brandskogin vene

text: Veneenhahmo on 4,2 metriä pitkä. Siinä on kuusi mieshahmoa melomassa. Tämä osoittaa selkeästi veneenmuotoisten kalliokuvien esittävän vesikulkuneuvoa eikä esimerkiksi rekeä. Veneen päädyt on koristeltu eläinhahmoilla ja perä makaa suuren ihmishahmon päällä.


title: Brandskogin vene

text: Vene on piirrospinnalla, jossa on muita pienempiä hahmoja ja se sijaitsee seudulla, joka on eräs Ruotsin rikkaimmista kalliopiirrosalueista.


title: Brandskogin vene

text: Brandskogin veneen löysi 1925 paikkakunnalla asuva kalliopiirrostutkija Einar Kjellén.


title: Alyssa Reid

text: Alyssa Reid (s. 15. maaliskuuta 1993 Edmonton, Alberta) on kanadalainen pop-laulaja-lauluntekijä. Syksyllä 2009 Reid julkaisi YouTube-videonjakopalvelussa oman versionsa Justin Bieberin kappaleesta ”One Less Lonely Girl”, nimellä ”One More Lonely Boy”. Kun videota oli katsottu 200 000 kertaa, Wax Records teki levytyssoppimuksen hänen kanssaan. Hänen ensimmäinen studioalbuminsa on nimeltään "The Game", jonka ensimmäisenä singlenä julkaistiin kappale ”Alone Again”, joka on versioitu Heart-yhtyeen kappaleesta ”Alone”. Britannian singlelistalla kappale sijoittui parhaimmillaan toiselle sijalle. Kanadassa singleä on myyty kultalevyyn oikeuttava määrä.


title: Sinipäämomotit

text: Sinipäämomotit ("Momotus") on momottien heimoon kuuluva säihkylintusuku. Sinipäämomotteja on BirdLife Suomen luokittelussa 6 lajia.


title: Ross Rutledge

text: Michael Ross ("Roscoe") Rutledge (7. heinäkuuta 1962 Vancouver, Brittiläinen Kolumbia – 23. huhtikuuta 2004 Langley, Brittiläinen Kolumbia) oli kanadalainen maahockeypelaaja. Hän jäi Kanadaa edustaneen miesten joukkueen jäsenenä 10. sijalle kesäolympialaisissa 1984 Los Angelesissa ja 11. sijalle kesäolympialaisissa 1988 Soulissa.


title: Ross Rutledge

text: Pan-Amerikan kisoissa Rutledge oli mukana voittamassa kultaa 1983 sekä 1987 ja lisäksi saamassa hopeaa 1991. Hän oli pelipaikaltaan keskushyökkääjä ja toimi maajoukkueen kapteenina 1987–1991.


title: Ross Rutledge

text: Rutledge toimi myös valmentajana. Hänellä oli vaimo ja kaksi poikaa. Hän kuoli 41-vuotiaana syöpään, ja vuonna 2011 West Vancouverissa avattiin hänen kunniakseen nimetty Rutledge Field.


title: Possukoppa

text: Possukoppa (, alkuaan pohjoissaamen "Bossugohppi", sananmukaisesti 'Hetulavalaslahti') on vanha saamelaisten, kveenien ja norjalaisten markkinapaikka ja yksi Alattion kaupungin nykyisistä kolmesta keskustasta.


title: Raakkutunkio

text: Raakkutunkio (, ) on erityisesti tanskalainen käsite, jolla tarkoitetaan esihistoriallista raakku- tai ateriatunkiota. Ne ovat olleet tyypillisiä mesoliittisen kivikauden Ertebøllen kulttuurin asukkaille Tanskan länsiosissa ja saaristossa noin 5 800−3 800 eaa. Tunkiot eivät ole olleet varsinaisia asuinpaikkoja ja arvellaankin, että tunkiot ovat olleet vain ravinnon esikäsittelyyn tarkoitettuja kohteita ja että varsinainen leiri on sijainnut kauempana. Raakkutunkiot ovat maailmanlaajuinen ilmiö, koska samanlaisia ihmisen toiminnan seurauksena syntyneitä muodostelmia on löytetty muistakin maanosista.


title: Raakkutunkio

text: Raakkutunkioihin on heitetty lähinnä merestä nostettujen raakkujen eli simpukoiden, kampasimpukoiden ja rantakotiloiden kuoria, jotka ovat jääneet ravinnon jatkokäsittelyssä jäljelle. Raakkutunkioista on löytynyt muutakin ravintojätettä, kuten merinisäkkäiden ja maanisäkkäiden luita, kalanruotoja ja lintujen luita, sekä myös epäorgaanista jätettä, kuten piikivenkappaleita, työkaluja ja keramiikan sirpaleita. Koska raakkutunkion äärellä on saatettu keittää ruokaa, on tunkioiden alta paljastuneet nuotionpohjat voineet toimia sellaisina keittopaikkoina.


title: Raakkutunkio

text: Tanskassa ensimmäisenä 1800-luvun keskivaiheilla tutkittu raakkutunkio sijaitsee Ertebøllessä Pohjois-Tanskan Limfjordenin rannalla. Silloin haluttiin tutkia, ovatko ne olleet luontaisia vai ihmisen toiminnan tuotoksia. Samalla, kun sen rakenne selvitettiin, paljastui kasojen valtavat mittasuhteet. Ertebøllen tunkio oli noin 140 metriä pitkä ja 20 metriä leveä. Rakkuja oli noin 2 metrin paksuudelta. Läheisessä Bjørnsholmissa tunkio on 325 metriä pitkä ja 10−50 metriä leveä. Tunkiot seuraavat muinaista rantaviivaa tasapaksuina valleina. Tanskassa tunkiot eivät ole syntyneet pysyvän asutuksen seurauksena vaan väliaikaisten leirien tuottamien pikkutunkioiden seurauksena. Leirin pikkutunkio on saattanut olla vain 2−7 metriä pitkä ja 30−50 senttimetriä paksu.


title: Raakkutunkio

text: Raakkukasoja on löydetty Etelä-Skandinaviasta Tanskasta ja Etelä-Ruotsista. Suurimmat tunkiot sijaitsevat Ertebøllen kulttuurin alueen länsiosissa, missä meriveden suolapitoisuus on ollut suurempaa. Siellä raakkujen koko oli suurempi ja siksi haluttua lisäravintoa. Etelä-Ruotsissa ja Itä-Tanskassa raakkukasat ovat olleet pienempiä tai puuttuneet kokonaan verrattuna Länsi-Tanskan runsaisiin alueisiin.


title: Raakkutunkio

text: Norjassa niitä on muun muassa Steinkjer ja Trøndelagenissa. Pohjois-Britanniassa Muirtownin tunkiot Invernessin joen muinaisilla töyräillä on toinen esimerkki Pohjanmerellä vallinneesta elinkeinojen samankaltaisuudesta. Kerrostuman paksuus on keskimäärin 0,6 metriä, ja se löytyy 1−2 metriä hiekan ja liejun alta.


title: Raakkutunkio

text: Muita eurooppalaisia kohteita on löydetty muun muassa Ranskan Bretagnesta ja Espanjan Cantabriasta. Afrikassa niitä löytyy Algeriasta ja Senegalista.


title: Raakkutunkio

text: Yhdysvaltain itäosissa Marylandissa ja Virginiassa raakkutunkiot peittävät alleen noin 10 000 eekkeriä maata. Siellä näitä tunkioita hyödynnettiin kalsinoimalla niitä uuneissa, ja Popes Creekissä Marylandissä sitä kaivettiin tähän tarkoitukseen noin 500 000 kuutiojalkaa. Yhdysvaltojen itäosissa raakkutunkioita voidaan löytää Mainesta Meksikoon. Näistä tunkioista on löydetty muutakin jätettä: työkaluja, kivenkappaleita, nuolenkärkiä, kirveitä ja keramiikkaa. Ne ovat eri alueiden, eri aikakausien ja erilaisten intiaanikulttuurien tuottamia.


title: Raakkutunkio

text: Kanadan länsirannikolla on löytynyt yli kilometrin pituinen ja useita metrejä paksu rakkutunkio, joka seurailee meren rantaa. Brittiläisen Kolumbian Namussa raakkuja on yhdeksän metrin paksuudelta, ja niitä on lisätty tunkioon yli tuhannen vuoden ajan. Brasiliassa niitä kutsutaan nimellä "sambaquis", ja niitä on syntynyt noin 5 000 eaa. alkaen.


title: Raakkutunkio

text: Australian pohjoisosissa on useita alueita, joissa esiintyy runsaasti simpukkatunkioita. Eniten niitä on löydetty Cape Yorkin niemimaalta Weipasta, ja arkeologit väittävät niiden olevan aborginaalien tuottamia. Geologien mukaan ne olisivat luonnollisia kerrostumia. Tasmaniassa Freycinetin niemimaalla on myös luontaisiksi otaksuttuja raakkukasoja. Niitä on myös Kambodžassa ja Japanissa.


Are You Experienced? The Voodoo Collection on Kari Peitsamon Skootterin kokoelma-albumi vuodelta 1991.


title: Are You Experienced? The Voodoo Collection

text: A-puoliB-puoli


text: Finnmusic


title: Robert Freeman

text: Robert Freeman (s. 1936) on brittiläinen valokuvaaja ja suunnittelija, joka tunnetaan parhaiten lukuisten The Beatles -yhtyeen kansien kuvaajana. Freeman oli yhtyeen eniten käyttämä valokuvaaja vuosina 1963–66. Ennen työskentelyään Beatlesin kanssa hän oli luonut mainetta The Sunday Times -sanomalehden kuvaajana.


title: Robert Freeman

text: Freeman päätyi Beatlesin kuvaajaksi yhtyeen managerin Brian Epsteinin nähtyä tämän ottamat mustavalkokuvat jazz-muusikko John Coltranesta.


title: Radebeul

text: Radebeul on Saksan kaupunki Saksin osavaltion Meißenin piirikunnassa. Se sijaitsee Saksin keskiosassa Elbejoen varrella aivan Dresdenin luoteispuolella. Radebeulissa on arviolta 34 055 asukasta (vuonna 2015) ja sen pinta-ala on 26,14 neliökilometriä.


title: Poko klassikot (Kari Peitsamo Revival)

text: Poko klassikot on Kari Peitsamo Revival -yhtyeen kokoelma-EP vuodelta 1987. EP julkaistiin osana Poko Rekordsin "Poko Klassikot" -sarjaa. Levy sisältää kaikkien Revivalin singlejen A-puolet. Kuten muutkin yhtyeen kappaleet, ovat albumilla olevat kappaleet käännöskappaleita. B-puolen aloittava "Rock and roll" on alkuperältään Led Zeppelinin kappale. Loput kappaleet ovat John Fogertyn sävellyksiä Creedence Clearwater Revivalille lukuun ottamatta "Rokaten ympäri maailman" -kappaletta, joka on Fogertyn soolotuotannosta. Kaikki sanoitukset ovat Kari Peitsamon.


title: Poko klassikot (Kari Peitsamo Revival)

text: Finnmusic


title: Punamomotit

text: Punamomotit ("Baryphthengus") on momottien heimoon kuuluva säihkylintusuku. Punamomotteja on BirdLife Suomen luokittelussa kaksi lajia.


title: Saint-Siméon

text: Saint-Siméon () on usean paikkakunnan nimi:


title: Mellah

text: Mellah () on juutalaisten asuttama kortteli (tai ghetto) marokkolaisessa kaupungissa. Tavallisesti "mellah" oli muurein ympäröity, ja sinne johtava portti oli linnoitettu. "Mellahit" sijaitsivat yleensä kaupunkien kulmassa, ja niihin oli omat portit. "Mellahien" portit suljettiin yöksi. Näin juutalaiset ja muslimit pysyivät erillään toisistaan, ja juutalaiset saivat suojaa muslimien heihin kohdistamalta väkivallalta. Juutalaisilla ei ollut samoja vapauksia kuin muslimeilla ja esimerkiksi Fèsissä ja ympäristössä juutalaiset eivät saaneet ratsastaa "mellahin" ulkopuolella. Myös Marokon sisällä matkustamiseen tarvittiin lupa. Sana "mellah" tulee arabian kielen suolaa tarkoittavasta sanasta ملح. Yhden selityksen mukaan nimi pohjautuu siihen, että Fèsin kaupungin juutalaiset olisivat suolanneet sotilaiden muistoina tuomia vihollisten päitä.


title: Mellah

text:
Ensimmäiselle vuosisadalle tultaessa juutalaisten berberien yhteisöt olivat jo vakiintuneet. Juutalaisia toimi muun muassa maanviljelijöinä, lasinpuhaltajina, värjääjinä, metallityöläisinä ja kirjansitojina. Merenidien hallitsijasuku perusti vuonna 1438 ensimmäisen virallisen "mellahin" Fèsiin, jossa juutalaiset suljettiin kaupankäynnin ulkopuolelle. Muslimirikolliset surmasivat vuonna 1465 suurimman osan Fèsin juutalaisväestöstä.
Saadien hallitsijasuvun tultua valtaan 1500-luvun alussa, juutalaiset saivat huomattavan aseman tärkeiden marokkolaistuotteiden, sokerin ja suolan, kaupankäynnissä. Saadien kaudella Euroopan juutalaisyhteisöjä esimerkiksi pakkokäännytettiin ja teloitettiin. Saadit sen sijaan olivat verrattain suvaitsevaisia ja antoivat juutalaisille jonkinlaista suojelua. Juutalaiset ”maksoivat” saamastaan suojelusta maksamalla veroja käymästään kaupasta. Useita Marokon juutalaisia nousi hallitsijasuvun kuninkaallisiksi neuvonantajiksi. Heidän merkityksestään kertoo esimerkiksi se, että Marrakechissa sijaitsevassa Saadidynastian hautamausoleumissa uskotut juutalaisneuvonantajat on haudattu lähemmäs sulttaaneja kuin kuninkaalliset vaimot. Marrakechin "mellah" perustettiin 1500-luvun puolivälissä kuninkaanlinnan viereen, ja se täyttyi hetkellisesti Euroopasta saapuneista juutalaisista. Samoin kävi Fèsin "mellahissa". Meknesin "mellah" perustettiin vuonna 1682. Varhain 1800-luvulla juutalaiset pakotettiin asumaan "mellahissa", mikä johti monien uusien perustamiseen. Tunnettuja "mellahia" sijaitsee edellä mainittujen lisäksi myös Demnatessa, Essaouirassa, Rabatissa, Safissa, Tamnougaltissa ja Zagorassa. Kaupankäynnin lisäksi "mellahien" asukkaat olivat tunnettuja taidokkaista käsitöistään. Marokon juutalaiset alkoivat muuttaa suurin joukoin 1900-luvun puolivälissä Israeliin, minkä vuoksi "mellahit" hylättiin ja niistä muodostui muslimien asuinalueita.


title: Klinckowström

text: Klinckowström on ruotsalainen suku, jonka edustajia on toiminut Suomessakin:


title: Dieter Wiedenmann

text: Dieter Benedikt Wiedenmann (23. huhtikuuta 1957 Ulm, Baden-Württemberg – 11. marraskuuta 1994) oli saksalainen soutaja. Hän kilpaili vuoden 1984 kesäolympialaisissa Los Angelesissa ja oli mukana voittamassa kultaa pariaironelikossa.


title: Raimund Hörmann

text: Raimund Hörmann (s. 27. toukokuuta 1957 Ulm, Baden-Württemberg) on saksalainen entinen soutaja. Hän kilpaili vuoden 1984 kesäolympialaisissa Los Angelesissa ja oli siellä mukana voittamassa kultaa pariaironelikossa.


title: Klingstedt

text: Klingstedt on sukunimi:


title: Leveänokkamomotit

text: Leveänokkamomotit ("Electron") on momottien heimoon kuuluva säihkylintusuku. Leveänokkamomotteja on BirdLife Suomen luokittelussa kaksi lajia.


title: Memories

text: Memories on Kari Peitsamon Skootterin kokoelma-albumi vuodelta 1992.


title: Memories

text: A-puoliB-puoliFinnmusic


title: Electron

text: Electron voi tarkoittaa:


title: Fredrik Klingstedt

text: Fredrik Woldemar Klingstedt (19. lokakuuta 1881 Hämeenlinnan maalaiskunta – 23. helmikuuta 1964 Loviisa) oli suomalainen kemisti ja kasvitieteilijä, joka toimi Åbo Akademin professorina. Klingstedt oli mukana myös sortokausien aikaisessa aktivistiliikkeessä.


title: Fredrik Klingstedt

text: Hämeenlinnassa syntyneen Klingstedtin vanhemmat olivat ratsumestari Carl Fredrik Klingstedt ja Olga Appelberg. Hän kirjoitti ylioppilaaksi Helsingin Nya svenska läroverketista, opiskellen sen jälkeen Helsingin yliopistossa vuodesta 1900 lähtien ja myöhemmin Åbo Akademissa. Vuodesta 1925 Klingstedt toimi Åbo Akademin kemian dosenttina ja väitteli tohtoriksi 1927. Hän oli Åbo Akademin kemian professori 1928–1931 sekä puukemian ja kemiallisen teknologian professori 1931–1947. Tämän jälkeen Klingstedt toimi vielä Kymin Oy:n neuvottelevana kemistinä 1949–1952. Kasvitieteilijänä Klingstedt teki kesällä 1909 tutkimusmatkan Vesisaareen ja Kuolan niemimaalle yhdessä Alvar Fredrik von Fieandtin kanssa.


title: Fredrik Klingstedt

text: Klingstedt avioitui vuonna 1907 Gustava Fredrika Bengtsin kanssa.


title: Fredrik Klingstedt

text: Heinäkuussa 1905 Klingstedt osallistui aktiivisen vastustuspuolueen ja Helsingin työläisaktivistien taisteluosaston suunnittelemaan Suomen kenraalikuvernöörin apulaisen Vladimir Deutrichin murhayritykseen. Hän valmisti Helsingin yliopiston kemian laitoksella pommin, jonka toimittaja Artturi Salovaara heitti Senaatintorilla kohti Deutrichia. Räjähteeseen tarvittavia materiaaleja ja rakennusohjeita Klingstedt oli saanut Sveitsissä asuneilta venäläisiltä vallankumouksellisilta.


title: Jytäorkesteri tulee taas

text: Jytäorkesteri tulee taas on Kari Peitsamo Revivalin kokoelma-albumi vuodelta 1993. Albumin kaikki kappaleet ovat käännöskappaleita lähinnä Creedence Clearwater Revivalin ja Status Quon esittämistä kappaleista.Finnmusic


title: Takaisin Itä-Saksaan (EP)

text: Takaisin Itä-Saksaan on Kari Peitsamon EP, joka julkaistiin toukokuussa 2009.


title: Takaisin Itä-Saksaan (EP)

text: EP sisältää neljä kappaletta, joista A-puolen kappaleet on aiemmin julkaistu Takaisin Itä-Saksaan -albumilla ja B-puolen kappaleet The Second Coming of Mr. Jesus H. Christ -albumilla.


title: Takaisin Itä-Saksaan (EP)

text: Levyn painos oli rajoitettu 250 kappaleeseen.


title: Takaisin Itä-Saksaan (EP)

text: A-puoli


title: Takaisin Itä-Saksaan (EP)

text: B-puoli


title: Hoods

text: Hoods on vuonna 1998 ensi-iltansa saanut Mark Malonen ohjaama ja käsikirjoittama yhdysvaltalainen rikoskomediaelokuva, jonka pääosissa ovat Joe Mantegna, Kevin Pollak, Joe Pantoliano ja Jennifer Tilly.


title: Hoods

text: "Hoods" kuvattiin New Yorkissa. Elokuva sai ensi-iltansa Ranskassa 5. elokuuta vuonna 1998. Elokuva julkaistiin DVD:lle 7. joulukuuta vuonna 1999.


title: Ihala (Lumivaara)

text: Ihala () on taajama Karjalan tasavallan Lahdenpohjan piirin Miinalan kunnassa Venäjällä. Se sijaitsee Iijoen itäpuolella 9,5 kilometriä Lahdenpohjasta länteen. Taajamassa on 800 asukasta (vuonna 2012).


title: Ihala (Lumivaara)

text: Ennen talvi- ja jatkosotaa Ihala oli osa Suomen Neuvostoliitolle luovuttamaa Lumivaaran kuntaa.


title: Ihala (Lumivaara)

text: Taajaman kautta kulkee Pietarin ja Sortavalan välinen A129-maantie sekä Kaarlahdesta Sortavalaan johtava rautatie, jolla on Ihalan pysäkki. Taajamasta johtaa päällystetty tie Raivion kautta Ristlahden–Uukuniemen rajanylityspaikalle.


title: Ihala (Lumivaara)

text: Ihalan lähellä hyödynnetään hiekka-, sora- ja graniittiesiintymiä. Taajamassa on karjatila ja metsänhoitoalueen konttori. Sen koillispuolella sijaitsee asfalttibetonitehdas ja kivimurskaamo.


title: Ihala (Lumivaara)

text: Palveluihin kuuluu lastentarha, keskikoulu, kirjasto, lääkintäasema, posti, kahvila ja kaksi kauppaa. Lähistöllä sijaitsee kaksi lomakylää.


title: Biķernieki

text: Biķernieki on metsäalue Riian lähellä Latviassa. Natsimiehityksen aikana vuosina 1941–1944 metsässä surmattiin 35 000–46 000 ihmistä, pääasiassa juutalaisia. Surmattujen tarkkaa määrää ei tiedetä. Uhrit joutuivat kaivamaan itse joukkohaudat, joihin heidät ammuttiin. Murhat toteutti Einsatzgruppe A johtajanaan SS-poliisijohtaja Friedrich Jeckeln. Apureina heillä oli latvialaisen aktivistiryhmän Arājn Kommandon jäseniä.


title: Kari Peitsamo ja Ankkuli (EP)

text: Kari Peitsamo ja Ankkuli on Kari Peitsamo ja Ankkuli -yhtyeen EP vuodelta 1977. EP:n kappaleet julkaistiin myös Jatsin syvin olemus -albumilla myöhemmin samana vuonna.


title: Rauhala (Miinala)

text: Rauhala () on taajama Karjalan tasavallan Lahdenpohjan piirin Miinalan kunnassa Venäjällä. Se sijaitsee Lahdenpohjan koillispuolella kaupungin välittömässä läheisyydessä. Asukkaita on 153 henkeä (vuonna 2012).


title: Rauhala (Miinala)

text: Rauhalassa toimii puunjalostusyritys. Palveluihin kuuluu kirjasto ja kaksi kauppaa. Taajamassa on kaksi suojeltua 1900-luvun alun rakennusta.


title: Waco CG-4

text: Waco CG-4A oli yhdysvaltalainen liitokone toisessa maailmansodassa. Sitä käytettiin sotilaiden ja tarvikkeiden kuljetukseen ja sitä toimitettiin lopulta yli 13 900 kappaletta 16 valmistajalta. Waco CG-4 oli USAAF:n liitokoneelle antama tyyppinimi, kun taas RAF käytti siitä tyyppinimeä Hadrian. CG-4:n suunnitteli Waco Aircraft Company ja liitokoneen koelennot alkoivat toukokuussa 1942. Sitä käytettiin ensimmäisen kerran taistelussa 9. kesäkuuta kun 129 konetta osallistui Sisilian maihinnousuun. Tämän jälkeen CG-4 osallistui Liittoutuneiden operaatioihin Burmassa ja Euroopassa vuosina 1944 ja 1945. Waco CG-4 säilyi vielä toisen maailmansodan jälkeenkin USAAF:n varastoissa vuoteen 1948.


title: Waco CG-4

text: Waco-4:ssä oli teräsvahvisteinen kokopuurunko joka oli verhoiltu kankaalla ja paikoin vanerilevyillä. Siipi oli rakenteellisesti samanlainen yläsiipi joka oli tuettu alhaaltapäin. CG-4 oli suunniteltu kuljettamaan kahden hengen miehistön lisäksi joko 13 täysin varustettua sotilasta. Muita tavallisia kuormia olivat yksi Jeeppi kyydissään neljä sotilasta tai 75 millimetrin haupitsi ja sen kolmihenkinen tykkimiehistö tykinammuksineen ja varusteineen.


title: Waco CG-4

text: Yksi CG-4 teki ilmailun historiaa olemalla ensimmäinen Atlantin yli lennätetty liitokone. Liitokonetta veti RAF:in Douglas C-47 Dakota 5 600 kilometrin matkan Montrealista Iso-Britanniaan.


title: Kari Peitsamon Skootteri EP

text: Kari Peitsamon Skootteri EP on Kari Peitsamon Skootteri -yhtyeen EP vuodelta 1986. EP:n kappaleet julkaistiin myös The 10th Anniversary Album -albumilla. EP:n kaikki kappaleet ovat Kari Peitsamon säveltämiä, sanoittamia ja sovittamia.


title: American Strays – kohtalon matkassa

text: American Strays – kohtalon matkassa () on Michael Covertin ohjaama ja tuottama yhdysvaltalainen draamakomediaelokuva vuodelta 1996. Elokuvan pääosia esittävät Luke Perry, Eric Roberts ja Jennifer Tilly. Elokuva seuraa kolmea erilaista ihmistarinaa keskellä ei mitään.


title: American Strays – kohtalon matkassa

text: "American Strays – kohtalon matkassa" sai ensi-iltansa kotimaassaan Yhdysvalloissa 13. syyskuuta 1996. Elokuva julkaistiin suoraan videolle useissa muissa maissa. "American Strays – kohtalon matkassa" julkaistiin DVD:lle ensimmäisen kerran Yhdysvalloissa 6. tammikuuta 1998. Elokuva on julkaistu myös DVD:nä 17. lokakuuta vuonna 2000.


title: Gustav Fredrik Klingstedt

text: Gustav Fredrik Klingstedt (1771–1851) oli ruotsalainen sotaintendentti. Hän osallistui Suomen sotaan 1808–1809 ylisotakomissariaatin asiamiehenä ja yliadjutanttina. Lopuksi hän oli taloudenhoitaja ja rannikkoarmeijan yli-intendentti ja yliadjutantti. Hän oli myös Saksan sodassa 1813 ja yli-intendenttinä Norjassa 1814.


title: Ekoalue

text: Ekoalue on ekologisesti ja maantieteellisesti määritelty luonnonmaantieteellinen alue, joka on osa suurempaa luonnonmaantieteellistä suuraluetta, eli biomia. Ekoalueen määrittelee sille yhtenäinen kasvisto, eläimistö ja ekosysteemi.


title: Ekoalue

text: Ekoalueiden rajat eivät ole tarkasti määriteltyjä, ja yksittäinen alue muodostuu alueesta, jossa vaikuttavat tietyt ekologiset ja evolutionääriset tekijät. WWF:n määritelmän mukaan ekoalue on ”maantieteellisesti yhtenäinen suurehko maa- tai vesialue, jossa esiintyy määrättyjä eliölajeja ja -yhteisöjä sekä elinympäristöjä. WWF jakaa maa-alueet 14 biomiin ja edelleen 867 ekoalueeseen.


title: Holger Klingstedt

text: Torsten Holger Klingstedt (26. maaliskuuta 1900 Tampere – 30. joulukuuta 1947 Helsinki) oli suomalainen eläintieteilijä. Hän oli Helsingin yliopiston dosentti 1933–1945 ja ylimääräinen professori 1945–1947. Hän oli kromosomitutkija mutta julkaisi tutkimuksia myös teoreettisen biologian ja mikrotekniikan aloilta.


title: Aatto Kaljunen

text: Aatto Päiviö Kaljunen (29. huhtikuuta 1907 Viipuri – 18. marraskuuta 1963 Oulu) oli suomalainen opettaja ja rehtori. Hän väitteli filosofian tohtoriksi 1953. Hän oli Hämeenlinnan seminaarin lehtori vuodesta 1951, Oulun opettajakorkeakoulun (myöh. Oulun yliopiston opettajainvalmistuslaitoksen) esimies vuodesta 1953.


title: Aatto Kaljunen

text: Aatto Kaljusen puoliso vuodesta 1958 oli urkutaiteilija ja musiikkipedagogi Anna-Liisa Antila-Kaljunen.


title: Pittamarhet

text: Pittamarhet ("Atelornis") on marhien heimoon kuuluva säihkylintusuku. Pittamarheja on BirdLife Suomen luokittelussa kaksi lajia.


title: David Crawshay

text: David William Crawshay (s. 11. elokuuta 1979 Carlton, Victoria) on australialainen soutaja. Hän voitti vuoden 2008 kesäolympialaisissa Pekingissä kultaa pariairokaksikossa. Kesäolympialaisissa 2004 Ateenassa hän sijoittui pariaironelosessa seitsemänneksi ja kesäolympialaisissa 2012 Lontoossa pariairokaksikossa kahdeksanneksi. Myös Crawshayn serkku Sarah Outhwaite-Tait on kilpaillut olympialaisissa.


title: David Crawshay

text: Crawshay on osallistunut useasti soudun maailmanmestaruuskilpailuihin ja saanut niissä hopea- (2009, 2015) ja pronssimitalit (2010).


title: NHL-kausi 1967–1968

text: NHL-kausi 1967–1968 oli National Hockey Leaguen historian 51. kausi. Sen aikana 12 NHL-joukkuetta pelasi kukin 74 runkosarjaottelua. Liigaan tuli mukaan kuusi uutta joukkuetta, jotka olivat California Seals, Los Angeles Kings, Minnesota North Stars, Philadelphia Flyers, Pittsburgh Penguins ja St. Louis Blues. California Seals vaihtoi nimekseen Oakland Seals kesken kauden 8. joulukuuta 1967. Stanley Cupin voitti Montreal Canadiens, joka kukisti finaalisarjassa Scotty Bowmanin valmentaman St. Louis Bluesin otteluvoitoin 4–0. Kyseessä oli NHL:n olemassaolon aikana Canadiensin 14. ja seuran koko historian 15. Stanley Cup -mestaruus. Kauden päätyttyä Canadiensin kahdeksaan Stanley Cup -voittoon johdattanut valmentaja Toe Blake jäi eläkkeelle.


title: NHL-kausi 1967–1968

text: Runkosarjan pistepörssin voitti Chicago Black Hawks -keskushyökkääjä Stan Mikita, jolle myönnettiin Art Ross Trophyn ohella Hart- ja Lady Byng -palkinnot. Mikita keräsi 72 ottelussa 87 tehopistettä, joista 40 oli maaleja ja 47 syöttöpisteitä. Pudotuspelien pistepörssin ykkönen oli puolestaan Minnesota North Starsissa pelannut Bill Goldsworthy, joka teki 14 pudotuspeliottelussa 8 maalia ja 7 syöttöpistettä. Parhaan tulokkaan palkinnon Calder Memorial Trophyn sai Boston Bruinsia edustanut Derek Sanderson.


title: NHL-kausi 1967–1968

text: NHL-palkinnoista kaudella 1967–1968 jaettiin ensimmäisen kerran Bill Masterton Memorial Trophy, joka myönnetään parhaiten sisukkuutta, urheiluhenkeä ja jääkiekolle omistautumista osoittavalle pelaajalle. Palkinnon ensimmäinen voittaja oli Montreal Canadiensin Claude Provost. Samalla kaudella Boston Bruinsin Bobby Orr sai ensimmäisen kahdeksasta peräkkäisestä Norris-palkinnostaan eli NHL:n parhaalle puolustajalle vuosittain annettavasta tunnustuksesta.


title: NHL-kausi 1967–1968

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1967–1968

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: SS Kaiser Wilhelm der Grosse

text:
SS Kaiser Wilhelm der Grosse oli saksalainen Norddeutscher LLoydin omistama Atlantin linjalaiva. Se sai nimensä yhdistyneen Saksan ensimmäisen keisarin
Wilhelm I:n mukaan. Alus oli ensimmäinen neljällä savupiipulla varustettu höyrylaiva.
Aluksen tilasi saksalainen varustamo Norddeutscher Lloyd Stettinin (nyk.Szczecin) telakalta. Se laskettiin vesille 4. toukokuuta 1897 ja se lähti Brememistä neitsytmatkalleen 19. syyskuuta 1898 päällikkönään kapteeni Engelbart. Se vieraili seuraavana päivänä Southamptonissa.
Vuosien 1903 - 1907 välisenä aikana Norddeutscher LLoyd rakennutti sille kolme sisaralusta. Alus voitti yleensä brittiläisten hallitseman Sinisen nauhan Saksalle nopeimmasta Pohjois-Atlantin ylityksestä maaliskuussa 1898. Sen keskinopeus oli tuolloin 22,3 solmua.


title: SS Kaiser Wilhelm der Grosse

text: "Kaiser Wilhelm der Grosse" tuhoutui Rio del Oron meritaistelussa ensimmäisen maailmansodan alkupuolella, 26. elokuuta 1914. Aluksen puoliksi uponnut hylky oli nähtävissä vuoteen 1952 Espanjan Saharassa, Villa Cisnerosin ( nykyään Dakhlan) kaupungin edustalla. Länsi-Saharan ympäristöä suojeleva Salam-järjestö ilmoitti 6. syyskuuta 2013 löytäneensä sukelluksillaan kappaleen hylkyä, jossa on luettavissa teksti "Der Grosse Wilhelm", Marokon viranomaiset vahvistivat tiedon 8. lokakuuta 2013.


title: Janne Seva

text: Janne Oskari Seva (s. 27. helmikuuta 1971 Nurmijärvi) on suomalainen entinen jääkiekkoilija, pelipaikaltaan keskushyökkääjä. Hän pelasi urallaan SM-liigassa yhteensä 387 runkosarjaottelua tehopistein 69+85=154 ja keräten 301 jäähyminuuttia, 14 playoff-ottelua tehopistein 3+2=5 ja keräten 12 jäähyminuuttia sekä viisi karsintasarjan otteluatehopistein 1+1=2 ja keräten neljä jäähyminuuttia. Hän pelasi urallaan myös Iso-Britanniassa ja Itävallassa. Seva laukoi oikealta.


title: Janne Seva

text: Nurmijärvellä syntynyt Seva oli Tampereen Ilveksen kasvatti. Hän voitti joukkuessa A-nuorten Suomenmestaruuden vuonna 1991 ja SM-hopeaa vuonna 1992. Seva teki liigadebyyttinsä kaudella 1989–1990, jolloin hän sai tililleen yhden SM-liigaottelun. Kaudella 1990–1991 Seva ei saanut tililleen yhtään SM-liigaottelua. Hän pelasi ison osan kaudestaan lainalla I-divisioonajoukkue KooKoossa, jossa Seva teki kymmenessä ottelussa yhden maalin. Kevätkautensa hän pelasi lähinnä Ilveksen hopeaa voittaneissa A-nuorissa.


title: Janne Seva

text: Kausi 1991–1992 oli Sevalle tulokaskausi SM-liigassa ja se toi hänelle 40 runkosarjaottelussa tehot 2+4=6. Neljännestä varsinaisesta liigakaudestaan 1994–1995 Seva pelasi lähes puolet lainalla sarjatasoa alempana KOO-VEEssa ja hän kuului joukkueen tehokkaimpiin pelaajiin tehtyään 22 runkosarjaottelussa tehot 9+15=24, kunnes Seva siirtyi siirtotakarajalla loppukaudeksi Ilveksen vahvuuteen. Kaudella 1995–1996 hän pelasi 13 ottelua KOO-VEEssä ja 11 ottelua Ilveksessä, kunnes Seva siirtyi kesken kauden Iso-Britannian toiseksi korkeimalle sarjatasolle, BNL-joukkue Durham Waspsiin.


title: Janne Seva

text: Kaudeksi 1996–1997 Seva siirtyi Itävallan pääsarjajoukkue Wiener EV:n riveihin. Hän oli joukkueen kolmanneksi paras pistemies tehopistein 17+23=40. Seva edusti Wieneriä kauden aikana myös EHL:ssä. Kaudeksi 1997–1998 hän palasi SM-liigaan ja siirtyi Rauman Lukon riveihin. Seva pelasi Lukossa uransa parhaat vuodet; ensimmäisellä kaudellaan hän oli joukkueen toiseksi paras pistemies Aigars Ciprussin jälkeen tehoilla 11+18=29. Seuraavalla kaudella 1998–1999 Seva teki SM-liigan yhden kauden piste-ennätyksensä tehoilla 15+18=33. Hän oli Lukon kolmanneksi paras maalintekijä. Kaudella 1999–2000 Seva oli tehoilla 15+16=31 joukkueen kolmanneksi paras maalintekijä ja jakoi Lukon sisäisen pistepörssin kolmannen sijan Timo Peltomaan kanssa. Hänen viimeistä Lukko-kauttaan 2000–2001 varjosti alkukauden eripura päävalmentaja Vasili Tihonovin kanssa sekä nivusvamma, jonka takia Sevan runkosarja jäi vain 18 ottelun mittaiseksi.


title: Janne Seva

text: Seva siirtyi kaudeksi 2001–2002 Espoo Bluesiin. Hänestä kaavailtiin joukkueeseen kakkossentteriä ja Toni Koivusen korvaajaa. Seva esiintyi harjoituskaudella edukseen, mutta hän osoittautui lopulta pettymykseksi ja putosi Bluesin nelosketjuun. Seva kärsi kauden aikana myös pienistä loukkaantumisista. Alkukaudella 2002–2003 hän pelasi joukkueessa pienessä roolissa vain neljä ottelua ja kärsi myös loukkaantumisista, kunnes Seva siirtyi marraskuussa 2002 loppukauden kattaneella sopimuksella Porin Ässiin. Tammikuussa 2003 hänen kautensa todettiin kuitenkin päättyneeksi keuhkoveritulpan myötä. Myös Sevan ammattilaisura päättyi tähän.


title: Janne Seva

text: Seva palasi kaukaloihin vielä kaudella 2004–2005. Hän siirtyi tammikuussa 2005 edustamaan Lempäälän Kisaa II-divisioonaan. Kausi päättyi joukkueen sarjanousuun Suomi-sarjaan, mutta Seva ei kuitenkaan jatkanut pelaajauraansa.


title: Janne Seva

text: Seva pelasi Lukko-kausinaan myös Suomen A-maajoukkueessa. Hän oli mukana mm. joukkueen MM-leiriryhmässä vuoden 2000 turnaukseen, mutta putosi ryhmästä kahden Tanskaa vastaan pelatun harjoitusottelun jälkeen.


title: Janne Seva

text: Nykyään Seva kuuluu painotalo Ainesmestarit Oy:n johtoon. Hän kuuluu myös Lempäälän Kisan hallitukseen ja toimii joukkueen G-05-junioreiden valmentajana.


title: Deals Death

text: Deals Death on ruotsalainen melodista death metallia soittava yhtye. Yhtye tuli kuuluisaksi kun Ray William Johnson käsitteli yhtyeen laulajaa videossaan vuonna 2011. Deals Death perustettiin vuonna 2007.


title: Kaj Martin

text: Kaj "Dry" Martin on Kemistä kotoisin oleva suomalainen muusikko. Hän on soittanut uransa aikana useissa eri yhtyeissä, kuten Matthews, Seitsemän seinähullua veljestä ja Juice. Lisäksi hän on soittanut mm. Mikko Alatalon ja Kari Peitsamon levyillä.


title: Kaj Martin

text: Väylä


title: Henrik Ervast

text: Henrik Ervast (16. helmikuuta 1766 Siikajoki – 23. syyskuuta 1838 Helsinki) oli suomalainen lakimies, joka toimi kahteen otteeseen senaattorina.


title: Henrik Ervast

text: Ervastin vanhemmat olivat pitäjänkirjuri Henrik Ervast ja Beata Kristina Fortelius. Ervast valmistui hovioikeuden auskultantiksi Turun yliopistosta 1793, jossa hänen lahjakkuutensa oli herättänyt huomiota. Hänet nimitettiin Vaasan hovioikeuden sihteeriksi 1801 ja Ylä-Karjalan tuomiokunnan tuomariksi 1803. Vuonna 1809 hänestä tuli hallituskonseljin oikeusosaston jäsen. Juuri hän lienee vastannut pääosin Suomen lakien mukaan tarkistetusta uudesta esityksestä kenraalikuvernöörin ja prokuraattorin ohjesäännöksi. Vuonna 1812 hän palasi omasta pyynnöstään takaisin tuomiokuntaansa. Vuonna 1818 hänet nimitettiin Vaasan hovioikeuden varapresidentiksi, mutta 1833-1838 hän toimi uudelleen senaatin oikeusosaston jäsenenä.


title: Henrik Ervast

text: Ervastin puoliso vuodesta 1797 oli Lovisa Bohm (k. 1854).


title: Yleisluistelun Suomen-mestaruuskilpailut 1904

text: Suomen luistelumestaruudesta kilpailtiin Helsingissä 13.-14. helmikuuta 1904. Vain miehet kilpailivat. Mestaruuteen vaadittiin kaksi matkavoittoa kolmesta mahdollisesta. Franz Fredrik Wathén voitti kaksi lyhintä matkaa äärimmäisen täpärästi. 1 500 metrillä Wathén ja Johan Wikander luistelivat saman ajan eri erissä. 500 metrillä miehet luistelivat samassa erässä niin ikään saman ajan, mutta Wathén nähtiin voittajaksi. Kun tämä vielä voitti 1 500 metrin matkavoitosta järjestetyn uusinnan 500 ja 5 000 metrin kilpailujen välissä, oli Suomen-mestaruus selvä. Mestaruus oli Wathénin kuudes peräkkäinen. Pisimmän matkan voitti Walter Ylander.


text: Parhaat tulokset.


title: Jääkiekon SM-sarjakausi 1954–1955

text: Kaudella 1955 jääkiekon SM-sarja pelattiin kahdessa viiden joukkueen lohkossa. Lohkoissa pelattiin kaksinkertainen sarja. Lohkojen voittajat kohtasivat loppuottelussa ja toiseksi sijoittuneet pronssiottelussa. Lohkojen viimeisiksi sijoittuneet putosivat suomensarjaan. Mestaruuden voitti Tammerfors Bollklubb. Mestaruus oli seuran kolmas perättäinen. Seuraavaksi kaudeksi TBK:n jääkiekkojaoston nimeksi vaihtui Tappara.


title: Jääkiekon SM-sarjakausi 1954–1955

text: Sarjasta putosivat Rauman Lukko ja Helsingin Jalkapalloklubi. Tilalle nousivat Tampereen Ilves ja Töölön Vesa.


title: Jääkiekon SM-sarjakausi 1954–1955

text: O=ottelut, M=maalit, S=syötöt, P=pisteer, RM=rangaistusminuutit.


title: Tuntex Sky Tower

text: Tuntex Sky Tower tunnetaan myös nimillä T & C Tower ja 85 SKYTOWER (Suomeksi: Tuntex taivastorni, Kiinaksi: 高雄85大樓) on pilvenpiirtäjä Kaohsiungin kaupungissa Taiwanissa. Rakennuksen rakentaminen aloitettiin vuonna 1994 ja rakennus valmistui vuonna 1997. Valmistuessaan rakennus oli Taiwanin suurin, kunnes vuonna 2003 Taipei 101 ohitti sen korkeudellaan. Rakennus maksoi valmistuessaan noin 5 miljardia Taiwanin dollaria (noin 125 miljoonaa euroa).


title: Tuntex Sky Tower

text: Rakennuksen on suunnitellut Kiinalainen arkkitehti C. Y. Lee. Rakennus on rakennettu muistuttamaan kiinalaista kirjainta Kao tai Gao 高 joka tarkoittaa pitkää.


title: Agnes Griffith

text: Agnes Griffith (6. maaliskuuta 1969 – 25. helmikuuta 2015) oli grenadalainen pikajuoksija. Hän kilpaili kesäolympialaisissa 1988 Soulissa naisten 200 ja 400 metrin juoksumatkoilla, mutta putosi molemmilla kerroilla ensimmäisellä kierroksella jäätyään eränsä seitsemänneksi. Griffithin henkilökohtainen ennätys 200 metrin juoksussa on Soulin olympialaisissa saavutettu aika 24,79, ja 400 metrin juoksussa hänen ennätysaikansa on 56,2 (1989).


title: Agnes Griffith

text: Griffith toimi olympialaisissa maansa lipunkantajana.


title: Krasnodarin kansainvälinen lentoasema

text: Krasnodarin kansainvälinen lentoasema eli Paškovskin lentoasema (, ) on kansainvälinen lentoasema Krasnodarissa Venäjän eteläosissa Krasnodarin aluepiirissä. Lentokenttä sijaitsee 12 kilometrin päässä Krasnodarin keskustasta itään.


title: Krasnodarin kansainvälinen lentoasema

text: Lentoaseman historia alkaa vuodesta 1932. Tuolloisessa Neuvostoliitossa perustettiin valtionyhtiö Krasnodarin lentoliikennettä varten. Tämä yhtiö muutettiin 1993 yhtiöksi "OAO Kuban Airlines". Vuonna 2006 Kuban Airlines jaettiin kahtia: alueelliseen lentomatkayhtiöön (ОАО TAVS Kuban) ja Krasnodarin kansainvälisestä lentokentästä vastaavaan yhtiöön ("OAO Meždunarodnyi aeroport Krasnodar"). Krasnodarin Paškovskin lentoasema toimii Kuban Airlines-yhtiön kotikenttänä.


title: Krasnodarin kansainvälinen lentoasema

text: Vuonna 2007 Venäjän Liikenneministeriö sisällytti Krasnodarin maan ulkomaaliikenteelle keskeisimmän 12 lentoaseman ydinryhmään.


title: Krasnodarin kansainvälinen lentoasema

text: Lentoaseman ja Krasnodarin kantakaupungin (ja rautatieaseman Krasnodar-2) välillä liikennöi linja-autoja (linja 1, 1A). Kentältä rautatieasemalle Krasnodar-1 vievät johdinautovuoro (7) ja kaksi reittitaksilinjaa (53, 15). Lisäksi kentän läheltä kulkee Krasnodarista itään johtava Venäjän rautateiden ratayhteys. Lentokentän saavutettavuutta paikallisjunien avulla on harkittu kehitettävän.


title: Krasnodarin kansainvälinen lentoasema

text: Vuosina 2009-2012 se on ollut matkustajamäärältään Venäjän 7. suurin lentoasema. Vuonna 2012 kentän kautta kulki yhteensä 2 599 100 lentomatkustajaa. Heistä kansainvälisen liikenteen matkustajia oli 712 300 ja kotimaanliikenteen 1 886 900.


title: Krasnodarin kansainvälinen lentoasema

text: Krasnodarin lentoasemasta vastaa ylemmällä tasolla laajaan Bazovyi element -yritysryppääseen kuuluva Bazel Aero-emoyhtiö, jonka viiden lentoaseman kautta matkusti vuonna 2012 yhteensä 5,5 miljoonaa lentomatkustajaa. Tähän sisälyy Krasnodarin Paškovskin lentoaseman ohella Anapan, Gelendžikin ja Jeiskin lentoasemat sekä Sotšin kansainvälinen lentoasema.


title: NHL-kausi 1966–1967

text: NHL-kausi 1966–1967 oli National Hockey Leaguen historian 50. kausi. Sen aikana kuusi NHL-joukkuetta pelasi kukin 70 runkosarjaottelua. NHL koostui viimeisen kerran niin sanotuista Original Six -joukkueista, jotka ovat Boston Bruins, Chicago Black Hawks, Detroit Red Wings, Montreal Canadiens, New York Rangers ja Toronto Maple Leafs, sillä seuraavalla kaudella liigaan liittyi kuusi uutta joukkuetta. Stanley Cupin voitti Punch Imlachin valmentama Toronto Maple Leafs, joka kukisti finaalisarjassa Montreal Canadiensin otteluvoitoin 4–2. Kyseessä oli Toronton seurahistorian 13. Stanley Cup -mestaruus. Maple Leafsia edustanut Dave Keon arvostettiin pudotuspelien arvokkaimmaksi pelaajaksi ja sai Conn Smythe Trophyn.


title: NHL-kausi 1966–1967

text: Runkosarjan pistepörssin voitti Chicago Black Hawksin Stan Mikita, ja hänelle myönnettiin Art Ross Trophyn lisäksi Hart- ja Lady Byng -palkinnot. Mikita keräsi 70 ottelussa 97 tehopistettä, joista 35 oli maaleja ja 62 syöttöpisteitä. Pudotuspeleissä pistepörssin ykkönen oli Toronton Jim Pappin, joka teki 12 ottelussa 7 maalia ja keräsi 8 syöttöpistettä. Parhaan tulokkaan palkinnon Calder Memorial Trophyn sai Boston Bruinsia edustanut Bobby Orr.


title: NHL-kausi 1966–1967

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1966–1967

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Alexander Klossner

text: Alexander Rudolf (Saku) Klossner (25. syyskuuta 1894 Rautu – 25. toukokuuta 1971 Turku) oli suomalainen lääkäri ja professori.


title: Alexander Klossner

text: Klossnerin vanhemmat olivat maanviljelijä Jac Klossner ja Julie Bernhard ja puoliso vuodesta 1930 sairaanhoitaja Emmi Kyllikki Tuomela. Hän tuli ylioppilaaksi Käkisalmen suomalaisesta yhteiskoulusta 1913 ja valmistui lääketieteen lisensiaatiksi 1926. Tohtoriksi Klossner väitteli 1930 ja seuraavana vuonna hän sai kirurgian erikoislääkärin pätevyyden. Ennen sotia Klossner työskenteli lääkärinä mun muassa Helsingissä, Haagan kauppalassa, Viipurissa ja Hämeenlinnassa. Hän oli oli Helsingin yliopiston kirurgian dosentti 1937–1945, Turun yliopiston kirurgian professori vuodesta 1945, Turun lääninsairaalan vt. johtaja 1946–1958 ja Turun yliopistollisen keskussairaalan johtaja ylilääkäri vuodesta 1958. Hän oli myös Vakuutusyhtiö Sammon ylilääkäri 1946–1963. Klossner oli sotilasarvoltaan lääkintämajuri (1940), sisällissodassa hänelle myönnettiin muun muassa Raudun rintaman risti (1918).


title: Alexander Klossner

text: Klossnerin mukaan on nimetty yksi Turun yliopistollisen keskussairaalan T-sairaalan auloista.


title: John Howard Payne

text: John Howard Payne (9. kesäkuuta 1791 East Hampton – 9. huhtikuuta 1852 Tunis) oli yhdysvaltalainen teatterinäyttelijä ja näytelmäkirjailija. Hän julkaisi urallaan noin 60 näytelmää, joista osa oli alkuperäisteoksia ja osa ranskankielisten näytelmien käännöksiä. Hänet tunnetaan erityisesti vuoden 1823 "Clari, the Maid of Milan" -näytelmäänsä sanoittamastaan kappaleesta ”Home, Sweet Home!”, jonka sävelsi Henry Bishop.


title: John Howard Payne

text: Näyttelijänä Payne debytoi 1809 ja esitti urallaan muun muassa Hamletia ja Romeota. Vuodesta 1845 kuolemaansa asti Payne toimi Yhdysvaltojen konsulina Tunisin kaupungissa Pohjois-Afrikassa.


title: Mamadi Saoudi

text: Mamadi Saoudi (s. 19. joulukuuta 1988) on keskiafrikkalainen jalkapalloilija, pelipaikaltaan keskikenttäpelaaja. Hänen seuransa on ollut vuodesta 2011 Banguin Stade Centrafricain (SCAF Bangui), ja hän myös teki vuonna 2011 debyyttinsä Keski-Afrikan tasavallan jalkapallomaajoukkueessa. Maajoukkueen jäsenenä hän on osallistunut vuoden 2014 jalkapallon maailmanmestaruuskilpailujen karsintoihin.


title: Yleisluistelun Suomen-mestaruuskilpailut 1903

text: Suomen luistelumestaruudesta kilpailtiin Helsingissä 18. tammikuuta 1903. Vain miehet kilpailivat. Mestaruuteen vaadittiin kaksi matkavoittoa kolmesta mahdollisesta, mutta Franz Fredrik Wathén voitti kaikki matkat ja viidennen peräkkäisen Suomen-mestaruutensa. Kaikki matkat luisteltiin samana päivänä järjestyksessä lyhimmästä pisimpään. Kaikkiaan kilpailuun osallistui 25 luistelijaa. Jokaisella matkalla palkittiin kuusi luistelijaa.


text: Parhaat tulokset.


title: Lähetyshiippakunta

text: Suomen evankelisluterilainen lähetyshiippakunta, lyhyesti Lähetyshiippakunta, (, englanniksi "The Evangelical Lutheran Mission Diocese of Finland") on Luther-säätiön ja eräiden muiden hengellisten yhteisöjen perustama itsenäinen luterilainen kirkko. Sen toimintaa ohjaa oma hiippakuntajärjestys ja hallintoasioita toteuttaa hiippakuntaneuvosto. Lähetyshiippakunta ei perustamisasiakirjansa mukaan ole rekisteröitynyt uskonnolliseksi yhdyskunnaksi, jotta myös Suomen evankelis-luterilaisen kirkon jäsenet voivat kuulua siihen.


title: Lähetyshiippakunta

text: Lähetyshiippakunta on kansainvälisen luterilaisen neuvoston ("International Lutheran Council", ILC) jäsen.


title: Lähetyshiippakunta

text: Lähetyshiippakunta perustettiin 16. maaliskuuta 2013. Sen perustivat Suomen Luther-säätiön yhteydessä toimineet 22 seurakuntaa sekä itsenäiset Laitilan Aamoksen seurakunta, Rauman Pyhän Marian seurakunta sekä Sodankylän Elian luterilainen seurakunta. Hiippakunnan piispaksi valittiin rovasti Risto Soramies, joka vihittiin tehtävään 4. toukokuuta 2013. Soramies sai ääniä 63, kun vastaehdokas Sakari Korpinen sai 19 ääntä. Vaaliin osallistuivat seurakuntien edustajat sekä pastorit.


title: Lähetyshiippakunta

text: Tampereen hiippakunnan tuomiokapituli pidätti Soramiehen pappisvirasta elokuussa 2013 ensin tutkinnan ajaksi ja erotti hänet 9.10.2013 Suomen evankelis-luterilaisen kirkon pappisvirasta, perusteena Soramiehen toimiminen Suomen evankelis-luterilaisen kirkon kirkkolain vastaisesti ryhtyessään Lähetyshiippakunnan piispaksi ja käyttäessään oikeudettomasti piispanviran ulkoisia tunnusmerkkejä ilman kirkkolain suomaa oikeutusta, hiippakuntaa ja virkaa. Oulun hiippakunnan tuomiokapituli erotti Lähetyshiippakunnan hiippakuntadekaani Juhana Pohjolan Suomen evankelis-luterilaisen kirkon pappisvirasta 5.8.2014, perusteena piispainkokouksen maaliskuussa 2013 laatiman paimenkirjeen ohjeistus, jonka mukaan Suomen evankelis-luterilaisen kirkon "papin toimiminen lähetyshiippakunnan tehtävissä on ilmeisessä ristiriidassa papilta odotettavan lojaalisuuden ja pappislupauksen kanssa" ja "Suomen evankelis-luterilaisen kirkon pappi ei voi kuulua lähetyshiippakunnan papistoon." Turun arkkihiippakunnan tuomiokapituli erotti 8. huhtikuuta 2015 pappisvirasta viisi Lähetyshiippakunnassa palvellutta evankelis-luterilaisen kirkon pastoria. Perusteluna erottamisille oli Suomen evankelis-luterilaisen kirkon pappisviran velvollisuuksia ja pappislupausta vastaan toimiminen työskentelemällä toisessa kirkossa, jonka kanssa evankelis-luterilaisella kirkolla ei ole ekumeenista sopimusta.


title: Lähetyshiippakunta

text: Lähetyshiippakunta ei kuulu Ruotsissa toimivan Missionsprovinsenin eikä Suomen evankelis-luterilaisen kirkon alaisuuteen, vaan se on itsenäinen luterilainen kirkko. Lähetyshiippakunnan jäsenmäärä oli vuoden 2017 lopussa 1 1952 henkeä, jotka kuuluivat 32 järjestäytyneeseen seurakuntaan. Lisäksi jumalanpalveluksia järjestettiin muutamilla muillakin paikkakunnilla, joissa ei ollut järjestäytynyttä Lähetyshiippakunnan seurakuntaa.


title: Lähetyshiippakunta

text: Lähetyshiippakunnan tiedotuslehti on Pyhäkön Lamppu, joka ilmestyy kuusi kertaa vuodessa.


title: Lähetyshiippakunta

text: Vuonna 2015 Lähetyshiippakunta julkaisi virsi- ja rukouskirjan Luterilaisia virsiä hiippakunnan seurakuntien jumalanpalveluksia varten.


title: Lähetyshiippakunta

text: Lokakuussa 2016 Lähetyshiippakunta avasi luterilaisen uskonpuhdistuksen juhlavuoden julkaisemalla luterilainen.net -verkkosivuston, joka on tarkoitettu tunnustuksellisen luterilaisuuden näyteikkunaksi Suomessa.Lähetyshiippakunta ilmoittaa noudattavansa sitä uskoa ja oppia, joka perustuu Vanhan ja Uuden testamentin profetaalisiin ja apostolisiin kirjoituksiin ja joka on julkilausuttu luterilaisissa tunnustuskirjoissa. Lähetyshiippakunnan mukaan sen korkeimpana ohjeena toimii periaate, jonka mukaan "kaikki oppi, käytäntö ja elämä tulee koetella, toteuttaa ja ohjata Jumalan sanan perusteella." Hiippakunnan perustamisasiakirjan mukaan se kuuluu Suomen evankelis-luterilaisen kirkon jatkumoon ja "jatkaa sitä luterilaista uskoa ja seurakunnallista elämää, joka Suomessa on vaikuttanut". Samalla Lähetyshiippakunta toimii "täysin itsenäisesti kirkkona".


title: Lähetyshiippakunta

text: Lähetyshiippakunta katsoo tehtäväkseen toteuttaa Jumalalta saatua lähetystehtävää tukemalla seurakuntiaan, niiden pastoreita sekä jäseniään oikean uskon levittämisessä, säilymisessä ja uudistumisessa, kristillisen elämän elpymisessä ja vahvistumisessa ja kristillisen rakkaudenpalvelun ja diakonian toteuttamisessa. Tämän tehtävän toteuttamiseksi Lähetyshiippakunta tarjoaa hallinnolliset puitteet, joitten sisällä sen seurakunnat pastoreineen ja vastuunkantajineen toimivat, minkä lisäksi Lähetyshiippakunta johtaa seurakuntien yhteistä sisä- ja ulkolähetystyötä.


title: Lähetyshiippakunta

text: Lähetyshiippakunta perustelee tarvetta perustamiselleen sillä, että sen mukaan Suomen evankelis-luterilaisessa kirkossa kirkon virallinen tunnustus ja oppi ovat muuttuneet monin osin asemaltaan muodolliseksi ja näennäiseksi, samalla kun kirkon rakenteita on alettu käyttää niitä vastaan, jotka haluavat pitäytyä tunnustuksessa. Lähetyshiippakunnan mukaan Suomen evankelis-luterilaisen kirkon päätökset eivät enää kaikilta osiltaan pohjaudu Raamatun sanaan, vaan voivat olla sen kanssa jopa ristiriidassa. Lisäksi kirkon ei katsota riittävästi edellyttävän papistoltaan pappislupausten noudattamista.


title: Lähetyshiippakunta

text: Tämän vuoksi Lähetyshiippakunta katsoo Suomen evankelis-luterilaisessa kirkossa vallitsevan tilanteen, jossa se voi kirkollisen hätätilaoikeuden perusteella rakentaa rinnakkaisen rakenteen turvaamaan kirkollisen jatkuvuuden ja kirkon tuntomerkkien mukaisen elämän. Lähetyshiippakunta ei halua ainakaan toistaiseksi järjestäytyä rekisteröidyksi uskonnolliseksi yhdyskunnaksi, sillä se haluaa mahdollistaa seurakuntayhteyden sisällään sekä Suomen evankelis-luterilaisen kirkon tunnustukseen pitäytyville jäsenille että muille luterilaiseen tunnustukseen pitäytyville kristityille. Järjestäytymismuotoa voidaan arvioida uudelleen joko siinä tapauksessa, että Suomen evankelis-luterilainen kirkko palaa keskeisissä tunnustus- ja järjestymiskysymyksissä Lähetyshiippakunnan noudattamiin näkemyksiin tai silloin, mikäli näissä kysymyksissä yhteisymmärryksen saavuttaminen todetaan mahdottomaksi.


title: Lähetyshiippakunta

text: Lähetyshiippakunta on sen jäseninä toimivien seurakuntien muodostama itsenäinen luterilainen kirkko. Hiippakuntaa johtaa piispa, jonka valitsevat seurakuntien edustajat ja papisto. Piispan ohella päätöksentekoon osallistuvat hiippakunnan toimielimet. Näiden toimintaa ohjaa hiippakuntakokouksen vahvistama hiippakuntajärjestys. Hiippakuntakokouksen muodostavat seurakuntien pastorit sekä seurakuntalaisten parista valitut edustajat. Hiippakunnan seurakuntien taloudenhoidosta sekä niiden pastorien työnantajavastuusta huolehtivat taustayhteisö, jotka ovat myös Lähetyshiippakunnan tukijäseniä. Näitä taustayhteisöjä ovat Suomen Luther-säätiö ja Vakka-Suomen luterilainen jumalanpalvelusyhdistys.


title: Lähetyshiippakunta

text: Aiemmin Lähetyshiippakunnan seurakunnat olivat järjestäytyneet kolmeen alueeseen sekä kuuteen piiriin. 17.3.2015 tuli käyttöön uusi rovastikuntajako. Tällöin seurakunnat jakautuivat kolmeen alueeseen ja seitsemään rovastikuntaan. Alueiden esimiehinä toimivat aluerovastit. Jaon tarkoituksena oli jäsentää seurakuntien yhteistyötä toiminnallisesti ja hallinnollisesti. Rovastikunnista tuli alueellisen toiminnan perusyksikköjä. Niistä tehtiin seurakuntamäärältään pieniä, jotta niiden olisi helpompi tarvittaessa kasvaa. Niille ei myöskään nimitetty omia rovasteja, vaan aluerovastit vastaavat useasta rovastikunnasta.


title: Lähetyshiippakunta

text: Lähetyshiippakunnan talous perustuu vapaaehtoiseen kannatukseen, eikä se saa taloudellista tukea valtiolta tai Suomen evankelis-luterilaiselta kirkolta. Seurakuntien työn rahoittaminen toteutetaan niiden taustayhteisöjen kautta kolehdein ja vapaaehtoisin maksuin. Hiippakunnalla ei ole omaa taloudenpitoa, vaan sen tukemisesta ja kulujen kattamisesta vastaa Suomen Luther-säätiö.


title: Lähetyshiippakunta

text: Lähetyshiippakuntaan kuuluu vuoden 2017 lopussa 32 seurakuntaa, jotka on jaettu seitsemään rovastikuntaan ja kolmeen alueeseen. Lisäksi messuja vietetään seitsemällä muulla paikkakunnalla.Lähetyshiippakunnalla on kansainvälistä yhteistyötä useiden eri luterilaisten kirkkojen ja liikkeiden kanssa. Näihin yhteistyötahoihin kuuluvat Lähetyshiippakunnan sisarkirkot Ruotsin Missionsprovinsen ja Norjan Det evangelisk-lutherske stift i Norge. Vuonna 2015 Lähetyshiippakunta solmi sopimuksen kirkollisesta yhteydestä edellä mainittujen pohjoismaisten luterilaisten hiippakuntien kanssa. Vuonna 2017 kirkko solmi viralliset yhteydet kanadalaiseen Luterilainen kirkko - Kanadaan.


title: Lähetyshiippakunta

text: 20. tammikuuta 2016 Lähetyshiippakunta neuvotteli yhdessä pohjoismaisten sisarhiippakuntiensa kanssa Kansainvälisen luterilaisen neuvoston (ILC) johtokunnan kanssa yhteistyömahdollisuuksista. Hiippakunnat päätyivät pyrkimään ILC:n jäseniksi. ILC on tunnustuksellisten luterilaisten kirkkojen kansainvälinen järjestö, jonka jäsenkirkkoihin kuuluu noin 3,5 miljoonaa jäsentä, joista suurin on yhdysvaltalainen Missouri-synodi 2,1 miljoonalla jäsenellään.


title: Lähetyshiippakunta

text: Huhtikuussa 2016 Lähetyshiippakunta yhdessä pohjoismaisten sisarhiippakuntien kanssa kävi kirkolliseen yhteyteen tähtäävät oppineuvottelut saksalaisen Itsenäisen evankelisluterilaisen kirkon ja Englannin evankelis-luterilaisen kirkon kanssa. Neuvotteluja käydään myös suomalaisen Suomen evankelisluterilaisen seurakuntaliiton kanssa.


title: Lähetyshiippakunta

text: Amerikkalainen Lutheran Heritage Foundation tukee Lähetyshiippakunnan ja Suomen Luther-säätiön tekemää julkaisutyötä. Lähetyshiippakunta tukee Lutherans in Africa -järjestön kautta tehtävää lähetystyötä Afrikassa.


title: Lähetyshiippakunta

text: Joulukuussa 2014 Lähetyshiippakunnan piispa Risto Soramies vihki Sambiassa piispaksi Robert Kaumban paikalliseen Afrikan evankelis-luterilaisen kirkon Sambian hiippakuntaan.


title: Lähetyshiippakunta

text: Joulukuussa 2016 piispa Soramies vihki Etiopiassa pastoriksi Mohamed Gurhanin palvelemaan vasta perustettua Etiopian luterilaista somalikirkkoa, joka on yksi Lähetyshiippakunnan ulkolähetyskohteista.


title: Lähetyshiippakunta

text: Pian hiippakunnan perustamisen jälkeen Suomen evankelis-luterilaisen kirkon piispat ilmoittivat papeille, etteivät Lähetyshiippakunnassa vihityt papit ole kirkon pappeja eivätkä heidän toimittamansa toimitukset kirkon toimituksia. Samassa kirjeessä piispat totesivat, ettei liikkeen toimintaan tulisi luovuttaa seurakunnan tiloja eikä Suomen evankelis-luterilaisen kirkon pappi voi kuulua Lähetyshiippakunnan papistoon. Kirkon tiedotuspäällikkö kertoi, ettei piispojen kirjettä pidä ottaa uhkauksena vaan toiveena ja vetoomuksena pappien omaantuntoon.


title: Lähetyshiippakunta

text: Viideltä Lähetyshiippakunnan papilta poistettiin huhtikuussa 2015 pappisoikeudet Suomen evankelis-luterilaisessa kirkossa. Turun arkkihiippakunnan tuomiokapituli katsoo, että miehet ovat rikkoneet pappislupaustaan. Arkkihiippakunnan näkemyksen mukaan Lähetyshiippakunta muodostaa oman kirkkonsa. Tätä ennen on kolme Lähetyshiippakunnan pappia menettänyt pappisoikeutensa Suomen evankelis-luterilaisessa kirkossa. Tuomiokapitulin reaktiosta huolimatta papit jatkavat Lähetyshiippakunnan seurakuntien palveluksessa.


title: Lähetyshiippakunta

text: Suomen evankelis-luterilaisessa kirkossa on myös keskusteltu, onko kirkon pappisoikeudet menettäneillä Lähetyshiippakunnan pappeina toimivilla henkilöillä oikeutta kastaa lapsia kirkon jäseniksi.


title: Albert Hedderich

text: Albert Hedderich (s. 11. joulukuuta 1957 Mainz) on saksalainen entinen soutaja. Hän kilpaili vuoden 1984 kesäolympialaisissa Los Angelesissa ja oli siellä mukana voittamassa kultaa miesten pariaironelikossa.


title: Jonas Olsson (tuottaja)

text: Jonas Olsson on suomalainen musiikkituottaja, miksaaja, äänittäjä ja lauluntekijä. Suomessa hän työskennellyt muun muassa Robinin, Jannika B:n, Poisonblackin, Sami Saaren, Absoluuttisen Nollapisteen, Superscarin, Annika Eklundin, Deep Insightin, Calliston, Emman ja lukuisien muiden yhtyeiden ja artistien kanssa. Ulkomailla hän on tehnyt työskennellyt tuottajana/lauluntekijänä muun muassa Kristinia DeBargen (Yhdysvallat), Radical Somethingin (Yhdysvallat), Rasmus Thuden (Tanska) ja The Oceanin (Saksa) kanssa.


title: Jonas Olsson (tuottaja)

text: Tällä hetkellä Jonas Olsson työskentelee tiiviissä yhteistyössä yhdysvaltalaisen tuottaja/lauluntekijän GoodWillin ja suomalaisen MGI:n kanssa. Olssonin managementina toimii newyorkilainen Perfection Shows.


title: Jonas Olsson (tuottaja)

text: Jonas Olsson on vaikuttanut mm. seuraavissa kappaleissa:Jonas Olsson on vaikuttanut muun muassa seuraavilla levyillä:


title: Michael Dürsch

text: Michael Dürsch (s. 28. maaliskuuta 1957 Herrsching am Ammersee, Baijeri) on saksalainen entinen soutaja. Hän kilpaili vuoden 1984 kesäolympialaisissa Los Angelesissa ja oli siellä mukana voittamassa kultaa miesten pariaironelikossa.


title: Axxell

text: Axxell on Suomessa toimiva ruotsinkielinen ammatillinen ja yleissivistävä oppilaitos. Se toimii yhdeksällä paikkakunnalla, ja sillä on yhteensä noin 3 700 opiskelijaa. Axxell perustettiin vuonna 2008 yhdistämällä seitsemän aiemmin itsenäistä ammattioppilaitosta ja kansankorkeakoulua, ja sittemmin siihen on liittynyt kaksi muuta oppilaitosta.


title: Ccp

text: CCP voi viitata johonkin seuraavista:


title: Traumaterapia

text: Traumaterapia on terapiaa, jolla pyritään vähentämään psyykkisestä traumasta koituvia haittoja kuten depressiota, pelkoja ja ihmissuhdehaittoja.


title: Traumaterapia

text: Osa traumaterapian muodoista kuten psykologinen jälkipuinti voi tutkimusten mukaan olla potilaille pikemmin haitallista kuin hyödyllistä. Se mikä on yhdelle hyvin järkyttävää, ei välttämättä ole sitä toiselle, jolla on erilainen elämänkokemus. Siksi kaikki eivät tarvitse kriisiterapiaa. Traumapsykoterapia on kuitenkin tavallisimmin pitkäkestoinen hoito eikä lyhyt kuten jälkipuinti. Suomessa erityisesti traumojen hoitoon erikoistunutta hoitoa ja koulutusta tarjoaa traumaterapiakeskus Hoidossa integroidaan erilaisia hoitomuotoja ja traumaterapiatekniikoita ja siten se onkin integratiivinen terapiaviitekehys. Traumaterapeutit ovat erikoistuneet hoitamaan nimenomaan komplisoituneita traumareaktioita ja traumaperäisiä psykiatrisia tiloja kuten dissosiaatiohäiriöitä, joihin tavanomaisemmat terapiatekniikat kuten kognitiivinen psykoterapia tai analyyttinen psykoterapia eivät välttämättä yksistään riitä, jollei niihin integroida traumaterapian tekniikoita. Trauman hoitoon voidaan kuitenkin käyttää akuutissa vaiheessa, esimerkiksi akuutin stressihäiriön ja lyhytkestoisen traumaperäisen stressihäiriön (PTSD) hoitoon, erilaisia lähestymistapoja arkielämän ongelmia helpottamaan, joka kriisin alkuvaiheessa on ensisijaista. Rauhoittava ja turvallinen hoitokontakti on kaikissa lähestymistavoissa hoidon kulmakivi. Pitkäkestoisen traumatisoitumisen hoitoon erikoistuneessa traumaterapiassa voidaan oireita hoitaa mm. EMDRllä, kognitiivisella psykoterapialla ja/tai SSRI-masennuslääkkeillä.


title: Traumaterapia

text: Suomessa traumaterapian pohjateoriana on persoonallisuuden rakenteellinen dissosiaatioteoria, joka on traumakäsitteiden ja traumaterapiankin metateoria. Se yhdistää traumateoriat (mm.polyvagaalinen teoria) ja se on terapiatekniikoiden ja potilaiden vakauttamisessa merkittävästi ymmärrystä lisäävä teoria. Emotionaalisen trauman kohdalla tapahtuva persoonallisuuden jakautuminen prototyyppisiin, alkumuotoisiin osiin ei tapahdu sattumanvaraisesti, vaan noudattelee todennäköisimmin evolutiivisesti määräytyneitä ”jakolinjoja” eri toimintajärjestelmien välillä. Mitä enemmän osia, sitä komplisoituneemmasta traumatisoitumisesta on kysymys.


title: Traumaterapia

text: "Traumaperäisen dissosiaatiohäiriön vakauttaminen" on ensimmäinen käsikirja, joka on suunnattu traumaperäisistä dissosiaatiohäiriöistä kärsiville potilaille.  Boon, Steele ja van der Hart nostavat esiin tärkeitä ja ajankohtaisia traumaa ja dissosiaatiota koskevia teorioita, rakenteellisen dissosiaation teorian. Ammattilaisten tietämystä traumatisoitumisesta ja rakenteellisesta teoriasta on lisännyt merkittävästi heidän kirjansa The Haunted Self 2006, suomennos Vainottu Mieli.


title: Traumaterapia

text: Ammattilaisen suorittama trauman psykologinen jälkipuinti saattaa lisätä potilaan ahdistusta ja muuta myöhempää psyykkistä oireilua kuin vähentää niitä. Duodecimin Käypä hoito -suosituksen (2009) mukaan kertaluonteinen jälkipuinti ei toimi ja oletettavasti sama koskee myös monen tapaamisen jälkipuintia.


title: Traumaterapia

text: Silti jälkipuinti otettiin käyttöön Suomessa 1990-luvulla jo ennen kuin se vaikuttavuutta oli tutkittu.


title: Traumaterapia

text: Turun yliopiston professori Pekka Räsäsen ja dosentti Atte Oksasen johtama sosiologinen tutkimus osoitti, että jälkipuinnin suorien psykologisten haittojen lisäksi psykologinen kriisiapu rapauttaa yhteisöllisyyttä. Yhteisöllisyyden tunne ja naapuriapu tukivat hyvinvointia kriisin aikana ja jälkeen sekä Suomen että Yhdysvaltojen ammuskelutapauksissa. Osallistuminen kriisiterapiaan heikensi yhteisöllisyyden tunnetta ja hyvinvointia. Jälkipuinti on kuitenkin vain yksi terapiatekniikoista eikä sitä käytetä pitempikestoisten ja varsinaisten traumaterapioiden osana.


title: Suomen kalliomaalaukset (kirja)

text: Suomen kalliomaalaukset : bongarin käsikirja on Jukka Parkkisen ja Tuija Wetterstrandin kirjoittama ja Suomalaisen Kirjallisuuden Seuran vuonna 2013 julkaisema opaskirja Suomen kalliomaalauksista, joka esittelee yli sata kiehtovaa kalliomaalauskohdetta ympäri Suomen, pääkaupunkiseudulta Kuusamoon.


title: Suomen kalliomaalaukset (kirja)

text: Kirja on Parkkisen ja Wetterstrandin useamman vuoden kenttätutkimuksen tulos, ja he ovat itse vierailleet kaikissa esittelemissään kohteissa. Tämän ansiosta kirjailijat pystyvätkin tarjoamaan lukijalle tarkkoja tietoja maalausten sijainnista ja saavuttavuudesta, sekä ohjeistamaan kuinka jokamiehenoikeuksia noudattaen maalauksille on helpointa päästä. Kirja sisältää myös tietoa maalausten kuvasymboliikasta ja löytöhistoriasta. Eri arvioiden mukaan Suomen kalliomaalaukset on maalattu 3000–7000 vuotta sitten , ja suurin osa niistä sijaitsee vesistöjen äärellä. Kirjaan onkin koottu valmiita reittejä, joiden avulla on mahdollista tutustua esimerkiksi saman vesistön äärellä sijaitsevaan useampaan maalaukseen samalla matkalla.